प्रत्येक खेळाडू हा आपल्या क्षेत्रात असणाऱ्या एका महान खेळाडूची नक्कल करण्याचा प्रयत्न करत असतो . आयसीसीच्या महिला विश्वचषकात सध्या चर्चेचा विषय बनलेली सांगलीची स्मृती मंधानाही याला काही अपवाद नाहीये . मात्र कोणताही भारतीय खेळाडू नाही तर श्रीलंकेचा माजी खेळाडू कुमार संगाकारा हा स्मृतीचा सर्वात आवडता खेळाडू आहे . विश्वचषकाच्या पहिल्या दोन सामन्यांमध्ये चमकदार कामगिरी करणाऱ्या स्मृतीच्या प्रशिक्षकांनी स्मृतीच्या सांगलीच्या मैदानातल्या आठवणी जागवल्या . सांगलीत स्मृतीने अनंत तांबवेकर यांच्याकडे क्रिकेटचे धडे गिरवायला सुरुवात केली . नेट्समध्ये सराव कराता स्मृती ही अतिशय शिस्तबद्ध होती . आपल्या मनासारखा फटका खेळेपर्यंत तीने कधीच नेट्समधून बाहेर पडली नाही , असं स्मृतीच्या प्रशिक्षकांनी म्हणलं आहे . ”कुमार संगकारा हा स्मृतीचा आवडता खेळाडू आहे , कित्येकदा नेट्समध्ये सराव करताना ती संगकारासारखे फटके खेळण्याचा प्रयत्न करायची . यावरुन मी तिला कित्येकदा , संककाराची नक्कल करु नकोस असं ओरडलोही होतो . ” स्मृतीच्या अशा अनेक आठवणी यावेळी तिचे प्रशिक्षक अनंत तांबवेकर यांनी सांगितल्या . आंतराष्ट्रीय स्तरावर खेळायला लागल्यानंतरही स्मृती आपल्याला विसरली नसल्याचं तांबवेकर सर आवर्जुन सांगतात . ”वेस्ट इंडिजविरुद्धच्या सामन्यात शतक झळकावल्यानंतर स्मृतीचा मला फोन आला , आणि मी खेळताना कुठे चुकत तर नव्हते ना असा प्रश्न तिने मला विचारला . काही मिनीटासाठी मला काय बोलावं हेच कळेना , इतक्या मोठ्या स्तरावर पोहचल्यानंतर अशा वेळी स्मृती मला फोन करेल असं मला वाटलंही नव्हतं . ” स्मृतीबद्दलच्या प्रत्येक आठवणी सांगताना तांबवेकर सरांचा आनंद त्यांच्या चेहऱ्यावरुन लपू शकत नव्हता . महिला विश्वचषकात सध्या भारतीय महिलांचा संघ चांगलाच फॉर्मात आहे . पहिल्या दोन सामन्यांपाठोपाठ पाकिस्तानच्या संघावर मात करत भारताने आपली विजयी परंपरा कायम राखली आहे . पाकिस्तानविरुद्धच्या सामन्यात स्मृतीला फारशी चांगली कामगिरी करता आलेली नसली तरीही आगामी सामन्यांमध्ये ती परत चमकदार कामगिरी करेल अशी आशा प्रत्येक भारतीय बाळगून आहे .


व्हॉट्स अॅप हा आपल्यासाठी जणू अविभाज्य भागच झाला आहे . सुरुवातीला मोफत मेसेज पुरवणाऱ्या या अॅपनं गेल्या काही वर्षांत आपल्यात शेकडो बदल केलेत . व्हॉट्स अॅपनं पुरवलेल्या फीचर्समुळे आपली कितीतरी कामं सोपी झाली आहेत . आपल्यातील अनेकजण आता व्हॉटसअॅपशिवाय जगण्याचा विचारही करु शकत नाहीत . एखादा महत्त्वाचा निरोप देण्यापासून ते परदेशातील व्यक्तीशी संपर्क करण्यापर्यंत अनेक कामे व्हॉटसअॅपमुळे सोपी झाली आहेत . एकमेकांना फोटो , व्हिडीयो किंवा फाईल पाठवणे , लोकेशन शेअर करणे , फोन किंवा व्हिडीयो कॉलिंग करणे सोपे झाले आहे . यामध्ये आता आणखी एका फिचरचा समावेश झाला असून हे अॅप्लिकेशन वापरणे सोपे होणार आहे . हे नवे फिचर कोणते असा प्रश्न तुम्हाला नक्कीच पडला असेल तर व्हॉट्सअॅप न उघडताही तुम्हाला चॅटींग करता येणार आहे . फेसबुकच्या F8 कॉन्फरन्समध्ये व्हॉट्सअॅपने युजर्ससाठी नवीन फिचरची माहिती दिली आहे . यामध्ये तुम्हाला व्हॉट्सअॅपवर एखादा मेसेज आला की तो तुमच्या स्क्रीनवर दिसतो . या मेसेजला तुम्हाला रिप्लाय करायचा असेल तर तुम्हाला तो उघडण्याची आवश्यकता नाही . तुमच्या मोबाइल डिस्प्लेवरच तुम्हाला रीड आणि रिप्लाय असे दोन पर्याय उपलब्ध होतात . त्यामुळे तुमचे काम आणखी सोपे होणार आहे . नुकतेच व्हॉटसअॅपने आणखी एक फिचर युजर्सच्या भेटीला आणले होते . या नव्या फिचरमुळे तुम्ही एकाचवेळी अनेक जण व्हिडीयो कॉलिंगवर संवाद साधू शकता . फेसबुकच्या वार्षिक कॉन्फरन्समध्ये कंपनीचे सीईओ मार्क झुकेरबर्ग यांनी याबाबतची घोषणा केली . याचबरोबर फेसबुकमध्येही काही बदल करण्यात आल्याचं झुकेरबर्ग यांनी सांगितलं होतं . व्हाट्सअॅपचे सह - संस्थापक जेन कॉम यांनी फेसबुकला सोडचिठ्ठी दिली . कॉम यांनी २०१४ मध्ये व्हॉट्सअॅप फेसबुकला विकले होते . विशेष म्हणजे त्यांनी फेसबुकवर एक पोस्ट लिहून आपला हा निर्णय कळवला . आपल्याला स्वतःसाठी काही वेळ द्यायचा आहे , त्यासाठी आपण हे पद सोडत आहोत असे त्यांनी या पोस्टमध्ये म्हटले होते .


भारताची स्टार बॅडमिंटनपटून पी . व्ही सिंधूने ऑल इंग्लंड चॅम्पियनशिपमध्ये उपांत्यपूर्व फेरीत धडक मारली आहे . थायलंडच्या नित्चाओन जिंदापोलवर तिने २१ - १२ , १३ - २१ , २१ - १८ अशा सेटमध्ये पराभव केला . पहिल्या सेटमध्ये सिंधूने उत्तम खेळ करत तो सेट जिंकला . मात्र दुसऱ्या सेटमध्ये तिचा खेळ काहीसा कमी पडला . तिसऱ्या सेटमध्ये पुन्हा एकदा जबरदस्त खेळी करत तिने जिंदापोलला नमवले आणि उपांत्यापूर्व फेरीत धडक मारली . मला आणखी चांगला खेळ करण्याची गरज आहे हे मी जाणून आहे . आजचा सामना जिंकून मी उपांत्यफेरीत धडक मारली याचा आनंदही वाटतो आहे . आता पुढच्या सामन्यात माझी प्रतिस्पर्धी कोण असेल याचा विचार मी फारसा करत नाहीये . मी फक्त माझा खेळ आणखी चांगला करण्यावर लक्ष केंद्रीत केले आहे . कदाचित माझा सामना इंडोनेशियाच्या नोझोमी ओकुहरा सोबत होऊ शकतो असा अंदाज सिंधूने सामना संपल्यावर व्यक्त केला . नित्चाओन जिंदापोलबाबत सिंधू म्हणाली की ती एक चांगली बॅडमिंटनपटू आहे . सुरुवातीला तिने मला काही इझी पॉईंट्स दिले . मात्र दुसऱ्या सेटमध्ये तिने कमाल केली . असे असले तरीही मी तिसऱ्या सेटमध्ये माझी कौशल्ये पणाला लावली आणि तो सेट जिंकून विजय मिळवला असेही सिंधूने स्पष्ट केले .


एड्सला कारण ठरणाऱ्या एचआयव्ही विषाणूवर नवी लस शोधून काढण्यात आली असून त्याचे मानवी चाचण्यात चांगले परिणाम दिसून आल्याचा दावा केला गेला आहे . ही मोझॅइक प्रकारातील लस असून त्यात एचआयव्ही विषाणूविरोधात मानवी शरीराची प्रतिकारशक्ती वाढवली जाते . आताची नवीन लस ही मानवी शरीरास अनुकूल असून त्याचे कुठलेही वाईट परिणाम होत नाहीत . ‘अॅड २६ डॉट मॉस डॉट एचआयव्ही’ असे या लसीचे नाव असून प्राण्यांवर करण्यात आलेल्या प्रयोगातही ती यशस्वी ठरली आहे . एचआयव्ही संसर्ग कमी करण्यासाठी शक्तिशाली लस हाच एक उपाय आहे , असे अमेरिकेतील नॅशनल इन्स्टिटय़ूट ऑफ इनफेक्शियस डिसिजेस या संस्थेचे संचालक अँथनी एस . फॉसी यांनी सांगितले . लस तयार करण्याच्या वेगवेगळ्या पद्धती वापरून एड्सवर नियंत्रण ठेवता येते . संशोधकांनी अमेरिका , रवांडा , युगांडा , दक्षिण आफ्रिका व थायलंड या देशातील ४०० स्वयंसेवकांवर लसीचे प्रयोग केले , त्यांना ४८ आठवडय़ांत चार वेळा लस देण्यात आली . सुरुवातीला लसीचे दोन डोस देण्यात आले नंतर दोन क्षमतावर्धक डोस ( मात्रा ) देण्यात आले , त्यात चांगले परिणाम दिसून आले . यात सर्दीच्या विषाणूत बदल करून त्यांचा वापर करण्यात आला असून त्यात एचआयव्हीच्या तीन विषाणूंना यात प्रतिबंध करण्यात येतो . आता एसएचआयव्हीची लागण होण्याची शक्यता ९४ टक्के कमी होते व सहा डोसांनंतर पूर्ण संरक्षण मिळते .


आठवडय़ात किमान तीनवेळा मांसाहाराचा अभाव आणि व्यायामाच्या अभावामुळे युवकांचे मानसिक आरोग्य ढासळण्याचा धोका असल्याचे नुकत्याच करण्यात आलेल्या संशोधनात स्पष्ट झाले आहे . कॉफी आणि फास्टफूडमुळे तरुणांचे ( ३० पेक्षा अधिक वय असलेल्या ) मानसिक आरोग्य अधिक संवेदनशील असते . १८ ते २९ या वयोगटांतील तरुणांचे मानसिक आयोग्य आहारावर अवलंबून असते . विशेषतः मांसाहारामुळे लक्ष केंद्रित करण्यात मदत करणाऱ्या मेंदूतील भागाला उत्तेजना मिळत असते . मेंदूतील रसायनावर तरुणांचे मानसिक आरोग्य अवलंबून असते , असे अमेरिकेतील बिंगहॅमटन विद्यापीठातील लीना बेगडॅचे यांनी सांगितले . नियमितपणे मांसाहार केल्यास मेंदूतील सेरेटोनिन आणि डोपामाइन ही रसायने वाढतात . त्यामुळे तरुणांची मनःस्थिती निर्माण होत असते . त्याचप्रमाणे नियमितपणे व्यायाम केल्यास ही मनःस्थिती सुधारण्यास मदतच होते , असे बेगडॅचे म्हणाल्या . त्याच वेळी आठवडय़ातून तीनपेक्षा कमी वेळा मांसाहार आणि नियमित व्यायामाचा अभाव यांमुळे तरुणांची मनःस्थिती ढासळते , असे त्यांनी सांगितले . त्याचप्रमाणे प्रौढांचे मानसिक आरोग्य आहारातील फळांच्या समावेशावर अवलंबून असते . हे संशोधन नुकतेच ‘न्यूट्रिशनल न्यूरोसायन्स’ या मासिकात प्रसिद्ध झाले आहे . प्रौढांचे मानसिक आरोग्यही अधिक संवेदनशील असते . जेवणाच्या वेळा बदलल्यास त्यांच्या मनःस्थितीवर त्याचा परिणाम होतो , असेही बेगडॅचे म्हणाल्या . कॉफी , फास्टफूडच्या अतिसेवनामुळे त्याचा दैनंदिन जीवनात मानसिक आरोग्यावर परिणाम होतो , असेही त्यांनी स्पष्ट केले .


भारतीय कसोटी संघाने ज्याप्रमाणे न्यूझीलंडविरुद्धच्या कसोटी मालिका ३ - ० ने जिंकली त्याचप्रमाणे इंग्लंडविरुद्धच्या कसोटी मालिकेत देखील भारतीय संघाने ‘व्हाईट वॉश’ द्यावा अशी अपेक्षा भारतीय संघाचा माजी कर्णधार सौरव गांगुली यांनी व्यक्त केली आहे . ९ नोव्हेंबरपासून भारतीय संघ राजकोटच्या स्टेडियमवर इंग्लंडविरुद्ध पहिला कसोटी सामना खेळणार आहे . विराट कोहलीच्या नेतृत्त्वाखालील भारतीय संघाने आपली विजयी रथ कायम राखून इंग्लंडविरुद्धची एकूण पाच सामन्यांच्या मालिका देखील निर्विवादपणे जिंकावी , असे मत गांगुलीने व्यक्त केले . भारतीय संघ सध्या दमदार फॉर्मात आहे . त्यामुळे इंग्लंडला देखील भारतीय संघ व्हाईट वॉश देईल , असा मला विश्वास आहे . इंग्लंडच्या संघाने सतर्क राहायला हवे , असे गांगुली म्हणाला . वाचाः ‘इंग्लंडचा स्टोक्स भारताची उडवणार दाणादाण’ इंग्लंडचा माजी कर्णधार मायकेल वॉन यानेही इंग्लंडच्या कामगिरीबाबत चिंता व्यक्त केली आहे . भारतीय संघात अव्वल दर्जाच्या फिरकीपटूंचा समावेश आहे आणि बांगलादेशविरुद्धच्या कसोटीत इंग्लंडचा संघ फिरकी गोलंदाजीवर चाचपडताना पाहायला मिळाला . त्यामुळे भारतीय मातीत फिरकी गोलंदाजीवर खेळपट्टीवर टीकून राहणे इंग्लंडच्या फलंदाजांसमोरील आव्हान असेल , असे वॉन म्हणाला . भारतीय संघाच्या अश्विन आणि जडेजाच्या फिरकीला सामोरे जाताना इंग्लंडच्या फलंदाजांनी सावधगिरी बाळगावी , असा सल्ला देखील वॉनने दिला आहे . वाचाः कसोटीसाठी हार्दिक पंड्याची निवड योग्य आहे का ?


चिनी मोबाइल कंपनी Vivo ने भारतीय ग्राहकांना आकर्षित करण्यासाठी एक धमाकेदार ऑफर आणली आहे . 15 ऑगस्टच्या स्वातंत्र्य दिनानिमित्त Vivo ने वीवो फ्रिडम कार्निवल सेल आणला आहे . 7 ऑगस्ट ते 9 ऑगस्ट दरम्यान हा सेल असणार आहे . आज मध्यरात्री 12 वाजेपासून हा सेल सुरू होत आहे . Vivo च्या अधिकृत संकेतस्थळावर हा फोन सुरू होईल . या ऑनलाइन सेलमध्ये कंपनीकडून त्यांचा फ्लॅगशिप फोन Vivo Nex वर विशेष ऑफर देण्यात आली आहे . 44 हजार 999 रुपये किंमत असलेला हा फोन अवघ्या 1947 रुपयांमध्ये खरेदी करता येणार आहे . भारताला 1947 मध्ये स्वातंत्र्य मिळालं म्हणून या फोनची 1947 रुपयांमध्ये विक्री केली जाणार आहे . याशिवाय या सेलमध्ये वीवोच्या इतर अनेक फोनवर आणि प्रोडक्ट्सवर डिस्काउंट मिळणार आहे , तसंच कॅशबॅक आणि कूपन्सही मिळतील .


बॉलिवूडमधील सर्वांचा लाडका संजू बाबा अर्थात संजय दत्त ‘भूमी’ या चित्रपटातून बऱ्याच दिवसांनी प्रेक्षकांच्या भेटीला येणार आहे . संजय दत्तच्या आगामी चित्रपटातून प्रेक्षकांना मुलगी आणि वडिल यांच्या प्रेमळ नात्याच्या प्रवासाची कथा अनुभवायला मिळणार आहे . या चित्रपटात नायकाच्या भूमिकेत मुलीवरील प्रेम दाखविणारा संजू बाबा त्याच्या वास्तविक आयुष्यातही मुलांसोबत अगदी हिरोची भूमिका निभावत असतो . त्याची पत्नी मान्यता दत्तने सोशल मीडियावर फोटो शेअर करुन संजय दत्तची वास्तवातील हिरोगिरी दाखवून दिली आहे . हे फोटो पाहिल्यानंतर चाहत्यांना पडद्यावरुन प्रेमाचा संदेश देणारा संजूबाबा कुटुंबातील सदस्यांवर देखील प्रेम करतो हे सहज मान्य होईल . मान्यताने इन्स्टाग्राम अकाऊंटवरुन संजय दत्त मुलांसोबत घालविणारे मनमोहक क्षण शेअर केले आहेत . तिने शेअर केलेल्या या फोटोमध्ये मान्यताची मोठी मुलगी संजय दत्तसोबत आनंदी क्षण काय असतात , याचा संदेशच देताना दिसते . मान्यताने या फोटोतून मुलीच्या भावना सांगण्यासाठी सुंदर कॅप्शनही दिल्याचे दिसते . ‘मला भविष्यात ‘प्रिन्स’ मिळेल , पण तुम्ही माझ्या आयुष्यात नेहमीच ‘किंग’ असाल’ , अशा शब्दात तिने संजूबाबा आणि मुलगी इकराच्या नात्यातील गोडवा सांगितला आहे . मुलीच्या फोटोसोबतच मान्यताने संजय आणि शाहारान या बाप - लेकांचा फोटोही शेअर केला आहे . या फोटोतून मुलगा आणि वडील यांच्यातील नाते सांगताना मान्यता म्हणते , या दोघांच्यातील नाते फक्त रक्ताचे नाही , तर मनांनी दोघेही एकमेकांत बुडून जातात . संजय दत्त ‘भूमी’ या चित्रपटात अभिनेत्री अदिती रावच्या वडिलांची भूमिका साकारताना दिसणार आहे . या चित्रपटाच्या पार्श्वभूमीवर संजय दत्तने आग्रा येथे प्रसारमाध्यमांना दिलेल्या मुलाखतीमध्ये मोठी मुलगी त्रिशावर असणारे प्रेम व्यक्त केले होते . त्रिशाला योग्य त्या क्षेत्रात करिअरची संधी देण्यासाठी मी बराच पैसा आणि वेळ खर्चिला आहे . तिच्या क्षेत्रात ती रुळली असून सध्या ती एफबीआयसोबत काम करत आहे . ती फॅशन डिझायनिंगही करत आहे . हिंदी चित्रपटसृष्टीविषयी सांगायचं झालं तर त्यासाठी तिला सर्वप्रथम भाषेचे ज्ञान असणे महत्त्वाचे आहे . अभिनय क्षेत्रात काम करणं काही सोपी बाब नाही . यात ग्लॅमर असलं तरीही हे कठीण काम आहे’ . असे संजय दत्त म्हणाला होता .


‘टायगर जिंदा है’मधील रणबीरसोबत ब्रेकअप झाल्याने घायाळ झालेली हरिणी कतरिना कैफ हिला लग्नाचे वेध लागल्याचं समजतंय . तिची जिवलग मैत्रीण अनुष्काचे लग्न झाले . त्यानंतर दीपिकाही यावर्षी बोहल्यावर चढण्याची शक्यता आहे . त्यामुळे आता कॅटलाही लग्न करण्याची इच्छा असल्याचं समजतंय . चित्रपटाच्या यशानंतर मसक्कलीला खास मुलाखत देताना कॅट लग्न या विषयावर बोलत होती . ती म्हणाली , आयुष्यात व्यावसायिक जबाबदाऱ्या असतातच , पण लग्न , मुले , कुटुंब याच्यासाठी वेळ देण्यातही तितकाच आनंद आहे . इतर जबाबदाऱ्यांतून वेळ काढून येथे लक्ष देणेही तितकेच गरजेचे असल्याचेही ती म्हणाली . रणबीरसोबत ब्रेकअप झाल्यानंतर कॅटच्या आयुष्यात कोणीच आलेलं नाही . तिचा जग्गा जासुस हा चित्रपटही बॉक्स ऑफिसवर पुरता आपटला . सलमानने तिला आपल्या सिनेमातून संधी दिली असली तरी तोही त्याची प्रेयसी लुलियासोबत व्यस्त आहे . त्यामुळे काहीशी एकटी पडलेली कॅट नव्या जोडीदाराच्या तर शोधात नसेल . . – मसक्कली


बॉलिवूडपासून सुरु झालेल्या # MeToo या मोहिमेत क्रीडा , राजकारण अशा विविध क्षेत्रातील दिग्गजांची नावं समोर आली आहेत . त्यामुळे सध्या देशभरामध्ये # MeToo चे वारे वाहत असल्याचं दिसून येतं . यात लेखक आणि सेलिब्रेटी कन्सल्टंट सुहेल सेठ यांच्यावरही अनेक महिलांनी लैंगिक शोषणाचे आरोप केले . या महिलांमध्येच आता मॉडेल आणि बिग बॉस - ८ ची स्पर्धक डायेंड्रा सोरेसनेही सुहेल यांच्यावर आरोप केले आहेत . दिल्लीतील एका पार्टीमध्ये सुहेल सेठ यांनी माझ्याशी गैरवर्तन केल्याचा आरोप डायेंड्राने फेसबुकच्या माध्यमातून केला आहे . सुहेल सेठ यांनी बळजबरीने चुंबन घेण्याचा प्रयत्न केल्यानंतर त्यांना चांगली अद्दल घडविल्याचंही तिने या पोस्टमध्ये म्हटलं आहे . सुहेल सेठ यांनी पार्टीदरम्यान माझ्याशी गैरवर्तन करण्याचा प्रयत्न केला . इतकचं नाही तर त्यांनी माझं बळजबरीने चुंबन घेण्याचा प्रयत्न केला . यावेळी त्यांना प्रतिकार करत मी जोरात त्यांच्या जीभेचा चावा घेतला . याप्रकारानंतर सुहेल सेठ यांना प्रचंड वेदना होऊन ते एखाद्या लहान मुलाप्रमाणे कळवळू लागले . मात्र त्यांना दिलेली ही शिक्षा त्यांच्या चांगलीच लक्षात राहिली आहे , असं डायेंड्रा म्हणाली . यापूर्वी सुहेल सेठ यांच्यावर पत्रकार - लेखिका ईरा त्रिवेदी यांनीही लैंगिक शोषणाचे आरोप केलेले आहेत . त्यामुळे सध्या पुन्हा एकदा सुहेल सेठ हे चर्चेचा विषय ठरल्याचं दिसून येत आहे .


विमानाचं तिकीट बूक करण्याचा विचार असेल तर तुमच्यासाठी चांगली बातमी आहे . BHIM अॅपद्वारे घरगुती विमान प्रवासाचं तिकीट बुक केल्यास तुम्हाला ५ हजार रुपयांची सूट मिळू शकते . इंडिगो आणि गोएअर कंपनीने २० लाख सीटसाठी सेल ऑफर सुरू केली आहे . याशिवाय स्पाइस जेटचे तिकीट बुक केल्यावरही तुम्हाला ५ , ००० रुपयांपर्यंत सवलत मिळू शकते . तसंच , स्पाइस जेटच्या वन वे ट्रिपवर ५०० रुपये आणि राउंड ट्रीपवर १००० रुपयांची सूट देखील तुम्ही मिळवू शकता . यासाठी तुम्हाला केवळ भीम अॅपद्वारे तिकीट बुक करावं लागेल . जाणून घेऊया या ऑफरचा लाभ कसा घ्यायचा – – सर्वप्रथम तुम्ही https : / / www . thomascook . in या संकेतस्थळावर जा – त्यानंतर तुम्हाला ज्या ठिकाणी जायचं आहे ते ठिकाण आणि इतर आवश्यक सर्व माहिती टाका – आता तुम्हाला BHIMUPI प्रोमो कोड पेमेंट करताना टाकावा लागेल . – त्यानंतर ऑर्डर चेक आउट करा आणि भीम युपीआयच्या माध्यमातूनच पेमेंट करा – लक्षात ठेवा ३१ डिसेंबरपर्यंत ही ऑफर आहे . पण , १ ते १० नोव्हेंबर आणि ३१ डिसेंबर रोजी ही ऑफर मिळणार नाही .


तीन वेगवेगळ्या घराण्याच्या गायकीचा आविष्कार आणि समृद्ध करणारे व्हायोलिनवादन असा श्रवणानंद सवाई गंधर्व भीमसेन महोत्सवामध्ये गुरुवारी रसिकांनी अनुभवला असला तरी युवा गायिका कौशिकी चक्रवर्ती यांच्या मैफलीची मोहिनी अद्भूततेचा आनंद देणारी ठरली . कौशिकी चक्रवर्ती यांच्या गायनाची मैफल सुरू होत असताना मंडपामध्ये पाऊल ठेवायला जागा उरली नव्हती . आर्य संगीत प्रसारक मंडळातर्फे आयोजित ६५ व्या सवाई गंधर्व भीमसेन महोत्सवाच्या दुसऱ्या सत्राचा प्रारंभ पं . कुमार गंधर्व यांचे नातू भुवनेश कोमकली यांच्या दमदार गायनाने झाला . माळवा प्रांतातील लोकधूनवर आधारित पं . मुकुल शिवपुत्र यांची रचना सादर करून त्यांनी रसिकांनाजिंकले . कलाश्री फाउंडेशनच्या माध्यमातून वंचित घटकातील आणि दिव्यांग मुलांना अभिजात संगीताचे शिक्षण देण्याचे कार्य करणाऱ्या कला रामनाथ यांच्या व्हायोलिनवादनाने रसिकांना संपन्नतेचा अनुभव दिला . माणसाच्या आयुष्यातील स्वरांचे , संगीताचे स्थान आपण जाणतो आणि या मुलांच्या कानावर अभिजात स्वर पडले तर त्याचे आयुष्य फुलून येईल , अशी भावना कला रामनाथ यांनी व्यक्त केली . हा महोत्सव म्हणजे कंठसंगीताचे पीठ आहे , अशा शब्दांत गौरव करून कौशिकी चक्रवर्ती यांनी या स्वरमंचावर बसणे हाच माझ्यासाठी गुरुजनांचा आशीर्वाद आहे , अशी भावना व्यक्त केली . तब्बल अकरा वर्षांनंतर या स्वरमंचावर आलेल्या कौशिकी यांच्या मैफलीची रसिकांवर मोहिनी पडली . ज्येष्ठ गायक संगीतमरतड पं . जसराज यांच्या रससिद्ध गायनाने गुरुवारच्या सत्राची सांगता झाली . महोत्सवात आज ( दुपारी ४ )


ऋतूबदल होत असताना शरीर त्याला प्रतिसाद देत असते . दिवसभर कडक ऊन आणि रात्री आणि सकाळी थंडी या वातावरणात सर्दी आणि कफ हमखास होतो . घरातील एकाला हा त्रास झाला की हळूहळू तो सगळ्यांनाच होतो . मग सर्दीमुळे होणीरी डोकेदुखी , अंगदुखी , थकवा यासारखी लक्षणे दिसू लागतात . डॉक्टरांकडे जाऊन औषध घेणे हा त्यावरील उपाय आहेच . वारंवार कफ सिरप आणि औषधं घेणे योग्य नाही . काही वेळा घरगुती उपायांनीदेखील सर्दी बरी होऊ शकते . किंवा औषधांसोबत हे उपाय केल्यास लवकर आराम मिळू शकतो . घरच्या घरी कोणते उपाय करु शकतो पाहूया… हळद – हळद हा स्वयंपाकघरातील एक उत्तम आयुर्वेदीक पदार्थ आहे . उत्तम असा अँटीसेप्टीक आणि अँटी बॅक्टेरीयल असणारा हा पदार्थ कफ आणि खोकल्याची समस्या दूर करण्यासाठी अतिशय उपयुक्त आहे . यामुळे बऱ्याच शारीरिक समस्या दूर होण्यास मदत होते . मध , गूळ आणि हळद यांची गोळी करुन घेतल्यास ती सर्दीसाठी उपयुक्त असते . तसेच गरम दूध आणि हळद घेतल्यास कफामुळे घशाला होणाऱ्या त्रासापासून सुटका होते . लिंबू – लिंबामध्ये असणारे सी - व्हिटॅमिन आरोग्यासाठी अतिशय उपयुक्त असते . लिंबामुळे प्रतिकारशक्ती वाढण्यास मदत होते . त्यामुळे वारंवार होणारी सर्दी आणि कफ यांची समस्या कमी होण्यास उपयोग होतो . लसूण – लसूण आहारातील एक अतिशय महत्त्वाचा पदार्थ आहे . दिवसात प्रत्येकाने किमान ५ ते ६ लसूणाच्या पाकळ्या खाव्यात . लसणामध्ये असणारे गुण आरोग्यासाठी फायदेशीर असतात . त्यामुळे तुम्हाला सर्दी - खोकल्याचा त्रास वारंवार होत असेल तर तुम्ही आहारात लसूण आवर्जून ठेवा . आले – आल्यामध्येही अनेक उपयुक्त गुणधर्म असतात जे कफ आणि सर्दीच्या त्रासापासून सुटका करण्यासाठी उपयुक्त ठरु शकतात . आले चवीला काही प्रमाणात तिखट असले तरीही आहारात त्याचा योग्य त्या प्रमाणात समावेश असायलाच हवा . गुळण्या करणे – गुळण्या करणे हा घसा , सर्दी आणि कफासाठी एक उत्तम उपाय आहे . गरम पाण्यात मीठ आणि हळद टाकून गुळण्या केल्यास घशाचा संसर्ग लवकर बरा होतो . सर्दीचे विषाणू सर्वात आधी आपल्या घशावर आक्रमण करतात . त्यामुळे दिवसातून ३ ते ४ वेळा साध्या कोमट पाण्याने केलेल्या गुळण्याही कफासाठी उपयुक्त ठरतात . ( ही बातमी वैद्यकीय संशोधनावर तसेच तज्ज्ञांच्या मतांवर आधारित आहे . त्यातील मतांशी ‘लोकसत्ता ऑनलाईन’चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी अथवा डॉक्टरांशी सल्लामसलत करणे आवश्यक आहे . )


आषाढी आणि कार्तिकी एकादशीनंतर पंढरपुरात स्वच्छतेच्या अनेक समस्या निर्माण होतात . त्या सोडवण्यासाठी उपाययोजना करण्याचा निर्णय सरकारने घेतला आहे . या पार्श्वभूमीवर , वारी मार्गावरील अस्वच्छतेवर ‘पालखी आणि नंतर’ या लघुपटातून प्रकाश टाकण्यात आला आहे . वारी ही महाराष्ट्राची जुनी परंपरा आहे . सुमारे सातशे वर्षांपासून वारी अखंडितपणे सुरू आहे . ‘सर्वांत दीर्घ पायी यात्रा’ म्हणूनही वारीची विशेष ख्याती आहे . वारीच्या परंपरेचा वेध अनेक माहितीपट - लघुपटातून घेण्यात आला आहे . मात्र , पालखी आणि नंतर हा लघुपट अजून वेगळा दृष्टिकोन देतो . शाळा , फँड्री या गाजलेल्या चित्रपटांसह ५ ऑगस्टला प्रदर्शित होत असलेल्या ‘चौर्य’ या चित्रपटाचे निर्माते नीलेश नवलाखा यांनी या लघुपटाचे दिग्दर्शन केलं असून नवलाखा आर्ट्स आणि होली बेसिल कंबाईन यांनी सामाजिक भावनेतून या लघुपटाचे निर्मिती केली आहे . वारी मार्गावरील स्वच्छतेच्या समस्येवर मार्ग काढण्यासाठी माजी खासदार प्रदीप रावत यांच्या सेवा सहयोग फाऊंडेशनने एक उपक्रम राबवला होता . मागील वर्षी वारी मार्गावरील दोन गावे दत्तक घेऊन त्या ठिकाणी मोबाईल स्वच्छतागृहे बसवण्यात आली . त्याला चांगला प्रतिसाद मिळाला . त्यापासून प्रेरणा घेऊन सामाजिक स्वच्छतेचा संदेश वारकरी आणि समाजापर्यंत पोहोचवण्यासाठी हा लघुपट करण्यात आला आहे . ‘वारी’चा वेगळा पदर उलडगणाऱ्या या लघुपटाविषयी नीलेश नवलाखा यांनी सांगितले की , ‘मागील वर्षी पंढरपुरात सरकारने एक हजार व काही संस्थांनी मिळून पाचशे स्वच्छतागृहांची व्यवस्था केली होती . तरीही काही वारकरी उघड्यावरच विधी करत होते . वारी वर्षानुवर्षे सुरू असल्याने हा प्रकार कायमचाच झाला आहे . मात्र , त्यावर मार्ग काढण्याची गरज आहे . सरकार निर्मल वारी सारखी योजना राबवत असले , तरी त्याला वारकऱ्यांनीही सहकार्य केले पाहिजे . स्वयंशिस्तीनं स्वच्छतागृहे वापरली पाहिजेत . तरच , स्वच्छतेचा प्रश्न सुटू शकेल . अस्वच्छतेमुळे रोगराई पसरते . वारीमागे असलेली श्रद्धा आणि तरीही होणारी अस्वच्छता हा विरोधाभास समाजापुढे आणण्यासाठी हा लघुपट केला आहे . वारकऱ्यांनी स्वच्छतागृह वापरावे , असे आवाहन करण्याचा हा प्रयत्न आहे , ’ असे त्यांनी सांगितले . हा लघुपट समाजापर्यंत पोहोचवण्यासाठी विविध माध्यमांचा वापर केला जाणार असून त्यात प्रामुख्याने सोशल मीडियाचा वापर केला जाईल . तसेच विविध राष्ट्रीय आणि आंतरराष्ट्रीय महोत्सवांमध्येही हा लघुपट पाठवला जाणार असल्याचे ही त्यांनी नमूद केले .


पंतप्रधान मोदींकडे माफीनाम्याची मागणी केल्यानंतर ट्विटरकरांनी आणि बॉलिवूडमधील दिग्गज कलाकारांनी फटकरल्यानंतर अनुरागने आपल्या ट्विटचे फेसबुकवरुन स्पष्टीकरण दिले . पंतप्रधान नरेंद्र मोदींकडे माफी मागितली नसल्याचे सांगण्यासाठी मला स्पष्टीकरण द्यावे लागते , हे दुर्भाग्यपूर्ण असल्याचे सांगत त्याने ट्विटची कारण मिमांसा केली आहे . कोणत्याही कारणास्तव बॉलिवूड क्षेत्राला लक्ष्य करण्यात येत असल्याचे त्याने आपल्या पोस्टमध्ये म्हटले आहे . मी पंतप्रधानांना सवाल केला होता . तसेच कोणत्याही पक्षावर प्रश्नचिन्ह उपस्थित केले नसल्याचे त्याने म्हटले आहे . अनावश्यकपणे काही लोक परिस्थितीचा फायदा उठवत असून याची किंमत बॉलिवूडला मोजावी लागत असल्याचे त्याने म्हटले आहे . ज्यांना कोणाला देश प्रेम दाखवायचे आहे त्यांनी सीमेवर जाऊन देशप्रेम व्यक्त करावे . देशावरील प्रेम सन्मानाने व्यक्त करा , त्यासाठी आरडा ओरडा करण्याची गरज नसल्याचा सल्लाही त्याने आपल्या पोस्टमधून दिला . आम्हाला सुरक्षा हवी आहे . त्यामुळे देशाचे नेतृत्व करणाऱ्या पंतप्रधानांना सवाल विचारणे तसेच त्यांच्याकडून उत्तराची अपेक्षा करणे अयोग्य नसल्याचे अनुरागने आपल्या पोस्टमध्ये म्हटले आहे . पंतप्रधान नरेंद्र मोदींनी गेल्या वर्षी जो पाकिस्तानचा दौरा केला होता त्याबद्दल माफी मागावी , असे वादग्रस्त विधान केल्यानंतर अनुरागवर जोरदार टीका झाली होती . ‘ऐ दिल है मुश्किल’च्या वादानंतर चित्रपट निर्माता आणि दिग्दर्शक अनुराग कश्यप याने थेट पंतप्रधान नरेंद्र मोदी यांच्यावरच निशाणा साधला होता . पाकिस्तानला भेट देणाऱ्या पंतप्रधानांनी देशाची माफी मागावी , असे त्याने ट्विटरवरुन म्हटले होते . ‘ऐ दिल है मुश्किल’ चित्रपटाचे चित्रिकरण सुरु असताना २५ डिसेंबरला पंतप्रधान मोदी यांनी पाकिस्तानला भेट दिल्याची आठवण करुन देत पंतप्रधानांनी अद्याप या भेटीसंदर्भात देशाची माफी मागितली नसल्याचे कश्यपने म्हटले होते . यानंतर निर्माण झालेल्या वादावर पडदा टाकण्यासाठी अनुरागने फेसबुकच्या माध्यमातून पुन्हा व्यक्त झाला . पंतप्रधानांनी माफी मागावी असे म्हटले नसून परिस्थितीचे गांभीर्य लक्षात आणून देण्यासाठी पंतप्रधानांना मी सवाल विचारला होता , असे अनुराग कश्यपने म्हटले आहे .


पोटभर जेवण करून तृप्त झाल्यावर ढेकर येतोच . पण एखाद्याला असे सारखेच ढेकर येत असतील तर ? आणि ते सुद्धा अतिशय करपट असतील तर ? अशा करपट ढेकरांचा अर्थ असतो की तुमचे पोट बिघडले आहे . अशा वेळेस खालीलपैकी एखादी गोष्ट नक्कीच तुमच्या बाबत घडलेली असते . तुम्ही गरजेपेक्षा जास्त प्रमाणात जेवला आहाततुमच्या पचनशक्तीला जड पडतील असे पदार्थ तुम्ही खाल्ले आहेत . तुमच्या जठराच्या आतल्या अस्तरावर सूज आली आहेतुम्ही जेवताना पाणी अजिबात पीत नाहीतुम्ही खूप प्रमाणात चहा , कॉफी , कोलड्रिंक्स घेताअनेक दिवस तुम्ही मद्यसेवन करता आहात तुम्ही बरेच दिवस उपवास करता आहात . ढेकरा येण्याची तीन मुख्य कारणे १ . जेवताना गिळलेली हवा - तुम्ही जेवताना अन्नाबरोबर हवासुध्दा गिळता . दोन घासांमध्ये सतत पाणी पिण्याची सवय असेल तर असे नक्की होते . तुम्ही ज्यातून गॅस किंवा वायू निर्माण होतो असे पदार्थ किंवा पेये जास्त घेता . उदा . शीत पेये , कोला पेये . विशेषतः ग्लासातून ते पिण्याऐवजी स्ट्रॉ वापरून प्यायल्यास हा त्रास जास्त होतो . २ . पोटात हवा निर्माण करणाऱ्या गोष्टी खाणे - मसालेदार पदार्थ , वाटाणा , हरभरा खाल्ल्यास अनेकांना जास्त ढेकर येतात . ३ . पचनसंस्थेचा विकार असणे - हायपर अॅसिडिटी , पेप्टिक अल्सर , गॅस्ट्रोपॅरेसिस हा जठरातील अन्न पुढे न ढकलला जाण्याचा आजार , पित्ताशयातील खडे आणि क्वचित प्रसंगी अन्ननलिकेचा कर्करोग अशा आजारात ढेकरांचे प्रमाण वाढते . करपट ढेकर म्हणजे ढेकरेमध्ये पोटात अन्नामधून तयार होणारे दुर्गंधीयुक्त वायू मिसळले जातात . टाळण्यासाठी काय कराल ? १ . खाणे आणि पिणे सावकाश होऊ द्यात . भरभर खाण्याने हवा जास्त गिळली जाते . २ . जेवताना तोंडात घास असताना बोलू नका . ३ . जेवताना पाणी पिऊ नये , त्या ऐवजी जेवण झाल्यावर अर्ध्या तासाने ग्लासभर पाणी प्या . ४ . च्युईंगम्स , थंड पेये , बीअर , सोडा टाकून घेतलेले मद्य वर्ज्य करा ५ . शीतपेये , फळांचे रस , शहाळे स्ट्रॉ वापरून पिण्याऐवजी ग्लासमध्ये ओतून प्या . ६ . धूम्रपान टाळा . यात तोंडातून छातीत धूर भरून घेताना तो नकळत पोटातसुध्दा प्रवेश करत असतो . ७ . ज्यांना दातांची कवळी बसवलेली आहे , त्यांनी ती सैल तर होत नाही ना याची खात्री करून घ्यावी . सैल कवळीमुळे खाताना जास्त हवा पोटात जाते . ८ . ताणतणावांचे नियोजन करा . तणावाखाली असलेल्या व्यक्तींमध्ये हवा गिळण्याचे प्रमाण जास्त असते . ९ . घरी बनवलेला समतोल आणि पौष्टिक आहार घ्या . जंक फूड्स , मसालेदार खाणे , हातगाडीवरील पदार्थ यामुळे पोट बिघडण्याचे प्रमाण वाढते . १० . दिवसातून फक्त दोनदा भरपूर जेवण घेण्याऐवजी , चार - चार तासांनी थोडे थोडे खा . पूर्ण उपाशी राहू नका . ११ . आवश्यक ती विश्रांती आणि ७ तास झोप घ्या . १२ . जेवल्यावर लगेच आडवे होणे टाळा . जेवल्यावर शतपावली करण्याची सवय लावा . त्यामुळे अन्नपचन तर होतेच आणि असे ढेकर येत नाहीत . १३ . सतत पित्त , छातीत जळजळ होत असेल , ढेकर येण्यापूर्वी पोटात दुखत असेल , ढेकर छातीत अडकून मग सुटत असेल , ढेकर आणि पोटदुखी किंवा छातीत दुखणे असे त्रास होत असतील तर डॉक्टरांचा सल्ला घ्या . १४ . पोट साफ होत नसेल तर सकाळी उठल्यावर एक ते दीड ग्लास पाणी प्या . जाहिरातींवर विश्वासून बाजारू लॅक्सेटिव्हज घेऊ नयेत . वैद्यकीय सल्ला घ्या . डॉ . अविनाश भोंडवे , फॅमिली फिजिशियन


नुकताच १२ वीचा निकाल जाहीर लागला आहे . अपेक्षित निकाल लागला नाही तर विद्यार्थांमध्ये नैराश्याचे वातावरण तयार होते . काही पालक निकालाबद्दल खूपच टोकाची भूमिका घेत असतात . पालकांच्या वर्तवणूकीला घाबरून मुलं अनेकदा चुकीचं पाऊल उचलतात . आत्महत्या , घरातून पळून जाणं या सारख्या बातम्या निकालाच्या कालावधीमध्ये आपल्या कानावर येतातच . विद्यार्थांनी अशी पाऊलं न उचलता स्वतः सकारात्मक विचार करणे गरजेचे आहे . त्यामुळे विद्यार्थांच्या मनामध्ये आशादायी दृष्टीकोन तयार होईल . विद्यार्थांनी घ्यायची काळजीः पालकांनी घ्यायची काळजीः विजय सोनावणे – ( संस्थापक अर्र्हम इंटेलिजन्स इन्स्टिट्यूट )


बॉलिवूड अभिनेता रणवीर सिंग याचा आगामी सिनेमाने ‘बेफिक्रे’ प्रदर्शित होण्यापूर्वीच इतिहास रचला आहे . माध्यमांमध्ये आलेल्या माहितीनुसार , ट्विटरने पहिल्यांदा एका बॉलिवूड सिनेमासाठी खास इमोजी तयार केले आहेत . गुरुवारपासून भारतातील कोणताही ‘बेफिक्रे’ सिनेमाचा चाहता सिनेमाशी निगडीत गोष्टी जाणून घेऊ शकतो . त्यासाठी त्याला # UdeDilBefikre , # Befikre , # BefikreOn9th , # BefikreOn9thDec and # BeBefikre यासारखे टॅग फॉलो करावे लागणार आहे . या सिनेमासाठी ट्विटरने एक खास इमोजी तयार केले आहे . सिनेमाशी निगडीत गप्पा मारताना चाहते या इमोजीचा वापर करु शकतात . या वर्षीचा बॉलिवूडमधला सर्वात बोल्ड सिनेमा म्हणून या सिनेमाकडे पाहिले जात आहे . या सिनेमाचे पोस्टर , गाणी आणि टिझरही फार बोल्ड आहेत . आठ वर्षांनंतर आदित्य चोप्रा पुन्हा एकदा या सिनेमाद्वारे दिग्दर्शक म्हणून प्रेक्षकांच्या समोर येणार आहे . आदित्यचा दिग्दर्शक म्हणून हा चौथा सिनेमा आहे . या रोमॅण्टिक - कॉमेडी सिनेमाचा ट्रेलर आयफेल टॉवरवर प्रदर्शित करण्यात आला होता . दरम्यान एका पत्रकार परिषदेमध्ये ‘बेफिक्रे’ तील चुंबनदृश्यांबाबत बोलताना रणवीर म्हणाला की , अशी दृश्य करण्यासाठी बरीच मेहनत लागते . माझे शोषण झाले आहे . तसेच , आपण कोणालाही भेटवस्तू देण्यावर विश्वास ठेवत नाही . मी सिंधी असल्यामुळे मला वस्तू जपून ठेवायला आवडतात , असेही त्याने म्हटले . ‘बेफिक्रे’तील चुंबनदृश्ये आधीच चर्चेचा विषय बनली आहेत . चित्रपटातील एका गाण्यात तर तब्बल २१ चुंबनदृश्ये होती . तर ट्रेलरमध्ये १३ चुंबनदृश्ये दाखविण्यात आली आहेत . विशेष म्हणजे ट्रेलरमध्ये १३ चुंबनदृश्ये असूनही सेन्सॉर बोर्डाने अगदी मोठ्या मनाने त्याला यूए प्रमाणपत्र दिले होते . रणवीरचा आगामी चित्रपट ‘बेफिक्रे’ ९ डिसेंबरला प्रदर्शित होणार आहे . या चित्रपटात रणवीरसह वाणी कपूर मुख्य भूमिकेत दिसेल . या चित्रपटाचे चित्रीकरण ५० दिवसांत पॅरिस आणि मुंबई येथे करण्यात आले आहे . ‘बेफिक्रे’ चित्रपटाची कथा पॅरिसमध्ये राहणारा मुलगा धरम ( रणवीर ) आणि शायरा ( वाणी ) यांच्याभोवती फिरते . हे दोघेही अनौपचारिक प्रेमसंबंधांमध्ये असतात . यात ते आपण कधीच एकमेकांच्या प्रेमात पडणार असा करार करतात . त्यानंतर नक्की काय होते ते तर चित्रपट प्रदर्शित झाल्यावरच कळेल .


सेंट पीटर्सबर्ग ( रशिया ) - जगज्जेत्या जर्मनीच्या तरुण रक्ताच्या खेळाडूंनी प्रतिस्पर्धी धसमुसळा खेळ करीत प्रसंगी मारामारीही करीत असताना स्वतःला शांत ठेवले आणि त्याच जोरावर कॉन्फेडरेशन्स कप फुटबॉल स्पर्धेत बाजी मारली . भांडखोर चिली खेळाडूच्या चुकीमुळेच सामन्यातील निर्णायक गोल जर्मनीस करता आला . चिली मध्यरक्षक मार्सेलो डायझ याच्याकडून गोलक्षेत्रात असताना चेंडूवर नियंत्रण राखू शकला नाही . गोलरक्षक ब्राव्होदेखील गोलपोस्ट सोडून खूप पुढे आला होता . त्यामुळे मिळालेल्या संधीचा फायदा घेत लार्स स्टिंडट् याने निर्णायक गोल केला . चिलीने त्यांचा पारंपरिक बेधडक खेळ केला . त्यांच्या आर्तुरो व्हिडालची आक्रमणेही लक्षवेधी होती ; पण सदोष नेमबाजीने त्यांचा घात केला . नाट्यमय लढतीत संधी दवडण्यात स्पर्धा झाली ; तसेच बचावपटूंकडून अक्षम्य चुका झाल्या . खेळाडूंची धक्काबुक्की झाली . त्याहीपेक्षा वादग्रस्त ठरलेला एक व्हिडीओ जास्त चर्चेत राहील . चिली बचावपटू गोंझालो जारा याने टिमो वेर्नरला टचलाईनजवळ कोपर मारले . व्हिडिओ असिस्टंटने याकडे रेफरी मिलॉराड मॅझिक यांचे लक्ष वेधले ; पण त्यांनी लालऐवजी पिवळे कार्ड दाखवले . काही वेळातच मॅझिक यांनी चिलीची पेनल्टीची मागणी फेटाळली . याबाबत वाद घालणाऱ्या एदुआर्दो व्हर्गास याला ताकीद दिली . जर्मनीने उपांत्य फेरीत मेक्सिकोविरुद्ध संधी साधतच बाजी मारली होती , हेच त्यांनी चिलीविरुद्ध केले . चिलीने चेंडूवर जास्त हुकमत ( ६६ % - ३४ % ) राखली . त्यांचे शॉटस् ( २२ - ८ ) , शॉटस् ऑन टार्गेट ( ८ - ३ ) तसेच कॉर्नर्स ( ९ - ४ ) जास्त होते ; पण जर्मनीला आपण काय करीत आहोत , हे माहिती होते . चिली देत असलेल्या संधीचा फायदा घेत ते दडपण कायम ठेवत होते . अभेद्य जर्मनी जगज्जेत्या जर्मनीने ही स्पर्धा प्रथमच जिंकली विश्वकरंडकपाठोपाठ कॉन्फेडरेशन्स कप जिंकण्याचा पराक्रम फुटबॉल इतिहासात कधीही कॉन्फेडरेशन्स विजेते जगज्जेते झाले नसल्यामुळे जर्मनीच्या पाठीराख्यांना काहीशी चिंता जर्मनीने २१ वर्षांखालील युरोपीय स्पर्धेपाठोपाठ हे विजेतेपद जिंकले आम्ही योजना मैदानात अमलात आणली . आम्ही आक्रमणास सुरवात केली . चेंडूवर हुकमत राखली , संधी निर्माण केल्या ; पण बचावातील ती चूक , ते विरोधात गेलेले निर्णय . . . फुटबॉलमध्ये हे होतेच . आज कदाचित आमचा हरण्याचा दिवस असेल . - जुआन अँतोनिओ पिझ्झी , चिली मार्गदर्शक आम्ही चांगले लढलो . विजेतेपदावर आमचा हक्कच होता . स्पर्धेपूर्वी फारसा एकत्रित सराव नसतानाही मिळवलेले हे यश खूपच मोलाचे आहे . प्रत्येक विजेतेपद सारखेच महत्त्वाचे असते . नवोदित खेळाडूंच्या यशामुळे त्याचे मोल वाढले आहे . आता आम्ही एकत्रितपणे सुटीवर जाणार . ही ट्रॉफी घेऊन . - ज्यूलियन ड्रॅक्सिएर , जर्मनी कर्णधार


मी शाहरुख खानचा मुलगा नाही . . हे वाचून जरा आश्चर्य वाटलं ना . एवढ्या मोठ्या अभिनेत्याचा मुलगा असं काही बोलतो म्हटल्यावर आश्चर्य वाटणारच . याबाबतचा खुलासा नुकताच स्वतः शाहरुखने केला . शाहरुख त्याच्या फॅन चित्रपटाची प्रसिद्ध करत होता . त्यावेळी त्याने आर्यनबद्दल काही गोष्टी सांगितल्या . तो म्हणाला की , आर्यनला कधीही सार्वजनिक स्थळी विचारलं गेल की , तू शाहरुखचा मुलगा आहेस ना ? त्यावर तो नाही असंच उत्तर देतो . त्यामुळे त्याला मित्रांसोबत सर्वसामान्य मुलांप्रमाणे वागता येतं आणि लोकही त्याच्याकडे अधिक लक्ष देत नाहीत . आपण एक स्टारकिड आहोत म्हणून आपल्याला लोकांनी विशेष वागणूक दिलेली आर्यनला आवडत नाही . त्याच हे वागणं अगदी योग्य आहे , असं आम्हाला वाटतं . आपल्या मुलांच्या वैयक्तिक आयुष्याचा आदर करणेही गरजेचे असते . त्यामुळेच त्याला मी परदेशात शिकायला पाठविले . जेणेकरून एक सर्वसामान्य मूल म्हणून त्याला तिथे वागणूक मिळेल .


अशी एखादी भूमिका आहे का जी अनिल कपूरने आतापर्यंत साकारली नाही ? याचं उत्तर नाही असंच येईल . विविध भूमिका साकारणारा अनिल कपूर आता ‘मुबारका’ चित्रपटात एका नव्या भूमिकेतून प्रेक्षकांच्या भेटीला येतोय . या चित्रपटात अनिल कपूर एका सरदारची भूमिका साकारणार आहे . या चित्रपटात अनिल कपूर आणि अर्जुन कपूर ही काका - पुतण्याची जोडी पहिल्यांदाच पडद्यावर एकत्र पाहायला मिळणार आहे . ‘मुबारका’चा नवीन पोस्टर अर्जुन कपूरने आपल्या ट्विटर अकाऊंटवरून शेअर केलाय . या पोस्टरसोबतच चित्रपटाचा ट्रेलर २० जून रोजी प्रदर्शित होणार असल्याचे अर्जुनने ट्विटमध्ये म्हटलंय . त्याचबरोबर चित्रपटातील अनिल कपूरच्या भूमिकेचं नावदेखील या ट्विटमध्ये सांगितलंय . ‘करतार सिंग तुमची मनं जिंकायला येतोय , ’ असं अर्जुनने या ट्विटमध्ये म्हटलंय . अनिल कपूरनेदेखील चित्रपटाचं पोस्टर ट्विटरवर टाकत कॅप्शनमध्ये , ‘ओ सत श्री अकाल पाजी , अस्सी करतार सिंग’ म्हणत आपल्या भूमिकेची ओळख करून दिलीये . या चित्रपटामध्ये एका कमाल कुटुंबाची धमाल गोष्ट पाहता येणार आहे . अनीस बाझमी दिग्दर्शित या चित्रपटात अर्जुन कपूर दुहेरी भूमिका साकारणार आहे . या चित्रपटाच्या निमित्ताने दिग्दर्शक अनीस आणि अभिनेता अनिल कपूरची जोडी चौथ्यांदा एकत्र काम करणार आहे . याआधी ‘नो एण्ट्री’ , ‘वेलकम’ आणि ‘वेलकम बॅक’ या चित्रपटांमध्ये दोघांनी एकत्र काम केलंय . २८ जुलै रोजी प्रदर्शित होणाऱ्या या चित्रपटात अभिनेत्री इलियाना डिक्रुझ आणि अथिया शेट्टीसुद्धा महत्त्वाची भूमिका साकारणार आहेत .


टेलिकॉम कंपन्यांमध्ये सध्या प्रचंड प्राइस वॉर सुरू आहे . दररोज प्रत्येक कंपनी नवनवे प्लॅन्स सादर करून ग्राहकांना आपल्याकडे आकर्षित करण्याचा प्रयत्न करत आहे . त्याचाच एक भाग म्हणून सार्वजनिक क्षेत्रातील कंपनी बीएसएनएलनेही आपल्या ग्राहकांसाठी एक खास ऑफर जाहीर करत त्यांना खूश करायचे ठरवले आहे . रिलायन्स जिओनं स्वस्तात मस्त देऊ केलेले आकर्षक डेटा पॅक , अनलिमेटेड फोन कॉल्स यामुळे अनेकांची पसंती जिओला मिळत आहेत आणि याचा फटका इतर कंपन्यांना बसत आहे . तेव्हा जिओला टक्कर देण्यासाठी बीएसएनएलने आपल्या ग्राहकांसाठी एक खास ऑफर जाहीर केली आहे . यामध्ये ग्राहकांना ९८ रुपयांत रोज १ . ५ जीबी डेटा मिळू शकेल . या नवीन प्लॅनची व्हॅलिडीटी २६ दिवसांची असेल असेही कंपनीने स्पष्ट केले आहे . १७ मे रोजी असणाऱ्या जागतिक दूरसंचार दिनानिमित्त कंपनीने या अनोख्या प्लॅनची घोषणा केली आहे . ही ऑफर केवळ इंटरनेटसाठी उपलब्ध असून ती देशभरातील प्रीपेड ग्राहकांसाठी असल्याचे कंपनीने स्पष्ट केले आहे . सध्या बीएसएनएल केवळ ३ जी आणि २ जी सेवा देत असून कंपनीची ४ जी सेवा अद्याप उपलब्ध झालेली नाही . याआधी बीएसएनएलने आपल्या प्रीपेड ग्राहकांसाठी ३९ रुपयांत अनलिमिटेड व्हॉईस कॉलिंगची ऑफर जाहीर केली होती . याबरोबरच आणखी एका खास ऑफरमध्ये बीएसएनएलने ९९९ रुपयांच्या प्लॅनमध्ये ग्राहकांना दर दिवसाला १ जीबी डेटा जाहीर केला होता . त्याचप्रमाणे सहा महिन्यांसाठी अनलिमिटेड व्हॉइस कॉल्सही मिळणार होते . तर आयपीएलसाठी कंपनीने २५८ रुपयांमध्ये १५३ जीबी डेटा अशी विशेष ऑफरही आणली होती . ५१ दिवसांची व्हॅलिडीटी असलेल्या या प्लॅनमध्ये ग्राहकांना रोज ३ जीबी डेटा वापरायला परवानगी होती .


बॉलिवूड कलाकार आणि त्यांच्या कामाला दाद देणाऱ्या एक मानाचा पुरस्कार सोहळा नुकताच पार पडला . बॉलीवूड सुंदरींनी त्यांच्या सौंदर्याने आणि झगमगाटाने स्टारडस्ट पुरस्कार सोहळ्याच्या रेड कार्पेटला चारचाँद लावले होते . यावेळी नीरजा या चित्रपटातील भूमिकेने सर्वांची मने जिंकणाऱ्या सोनम कपूरला सर्वोत्कृष्ट अभिनेत्री म्हणून गौरविण्यात आले . सोनम कपूरने या कार्यक्रमात आपल्या ड्रेसअपने सर्वांना आकर्षित केले होते . मात्र पुरस्कार मिळाल्याच्या आनंद व्यक्त करताना सोनमची जीभ घसरली . एका दैनिकाने दिलेल्या वृत्तानुसार पुरस्कार स्वीकारल्यानंतर सोनमने दहशतवादी ( टेररिस्ट ) आणि प्रवाशांची ( पॅसेंजर ) आभारी आहे . असे वक्तव्य केले . ‘नीरजा’ या चित्रपटातून केलेल्या अभिनयामुळे सोनमने अनेकांची प्रशंसा मिळवली होती . चित्रपटसृष्टी आणि चाहत्यांनीही या चित्रपटातील सोनमने साकारलेल्या भूमिकेसाठी तिला दाद दिली होती . ‘नीरजा’ या चित्रपटामुळे सोनम कपूरच्या हिंदी चित्रपट सृष्टीतील कारकिर्दीला एक वेगळीच कलाटणी मिळाली होती . राम माधवानी दिग्दर्शित या चित्रपटामध्ये सोनम कपूर ‘नीरजा भानोत’ च्या भूमिकेत झळकली होती . एका सत्यघटनेवर आधारित या चित्रपटामुळे काळाच्या पडद्यायाड गेलेली नीरजा भानोतची कहाणी पुन्हा एकदा जिवंत करण्याच आली होती . याच चित्रपटासाठी संपादकीय पसंतीच्या जोरावर सोनम कपूरला ‘स्टारडस्ट पुरस्कारने सन्मानित करण्यात आले . यावेळी आभार व्यक्त करताना सोनमने सर्वांना गोंधळात पाडणारे वक्तव्य केले . यापूढे ती कोणताही पुरस्कार स्वीकारताना अशी चूक होणार नाही याची नक्कीच खबरदारी घेईल . बॉलीवूड सुंदरींनी त्यांच्या सौंदर्याने आणि झगमगाटाने स्टारडस्ट पुरस्कार सोहळ्याच्या रेड कार्पेटला चारचाँद लावले . अमेरिकेहून मायदेशी परतलेली प्रियांका चोप्रा , ऐश्वर्या राय बच्चन , रेखा , अनुष्का शर्मा , सोनम कपूर , क्रिती सनॉन , शाहरुख खान , अमिताभ बच्चन , जया बच्चन , श्रीदेवी यांसह अनेक बॉलीवूड सेलिब्रिटींनी या पुरस्कार सोहळ्याला उपस्थिती लावली होती . यापूर्वी ‘राऊंड टेबल’ कार्यक्रमातील चर्चासत्रामध्ये बॉलिवूड अभिनेत्रींनी सहभागी होत विविध विषयांवर चर्चा केली . यामध्ये अभिनेत्री विद्या बालन , राधिका आपटे , अनुष्का शर्मा , आलिया भट्ट आणि सोनम कपूर अशा प्रसिद्ध अभिनेत्रींनी हजेरी लावली होती . यादरम्यानच अभिनेत्री सोनम कपूरने ‘लहान असताना माझाही विनयभंग झाला होता’ , असे म्हणत तिच्यासोबत घडलेल्या प्रसंगाची कबूली दिली होती . तिच्या या वक्तव्याने ती चर्चेत आली होती . तर अभिनेता संजय दत्तच्या आयुष्यावर बनत असलेल्या चित्रपटात रणबीर कपूर काम करणार असल्याचे केव्हाच ठरले होते . आता या चित्रपटात सोनमही झळकणार असल्याची चर्चा रंगली होती . ८० - ९० च्या दशकात संजूबाबाचे ज्या अभिनेत्रींसोबत नाव जोडले गेले होते त्यापैकी एका अभिनेत्रीची भूमिका सोनम साकारणार असल्याचे बोलले जात आहे . त्यावेळी संजूबाबासोबतच्या नात्यामुळे सर्वाधिक चर्चेत राहिलेली अभिनेत्री माधुरी दीक्षित हिच्या भूमिकेत सोनम दिसली तर त्यात नवल वाटायला नको . सोनमचे नाव पुढे आल्यामुळे या चित्रपटाबाबतची उत्सुकता वाढली होती .


अखेरच्या क्षणापर्यंत उत्कंठा निर्माण केलेल्या सामन्यात भरवशाच्या काशिलिंग आडकेची पकड झाली आणि यजमान दबंग दिल्लीने फक्त एका गुणाने गतविजेत्या पाटणा पायरेट्सकडून हार पत्करली . पाटण्याने या विजयासह प्रो कबड्डी लीगच्या गुणतालिकेत अव्वल स्थानावर झेप घेतली आहे . दिल्लीला मात्र आव्हान टिकवण्यासाठी आता उर्वरित दोन्ही सामने जिंकणे आवश्यक आहेत . नवी दिल्लीच्या त्यागराज स्टेडियमवर दिल्ली आणि पाटण्याचा सामना सुरुवातीपासून रंगतदार ठरला . दिल्लीने मध्यंतराला १६ - १४ अशी आघाडी मिळवली होती . मात्र दुसऱ्या सत्रात २९व्या मिनिटाला पाटण्याने दिल्लीवर लोण चढवला . त्यानंतर ३२ - ३१ अशा फरकाने पाटण्याने सामना खिशात घातला . पाटण्याकडून प्रदीप नरवाल ( ९ गुण ) आणि राजेश मोंडल ( ७ गुण ) यांच्या चढायांनी या विजयात महत्त्वाची भूमिका बजावली . दिल्लीकडून काशिलिंग आणि मेराझ शेख यांनी अष्टपैलू खेळ केला . गुणतालिकेतील अव्वल स्थानासह आम्हाला उपांत्य फेरी खेळायची आहे . त्याच दृष्टीने आम्ही मार्गक्रमण करीत आहोत , असे सामन्यानंतर पाटणा संघाचे व्यवस्थापक कार्तिक यांनी सांगितले . फायर बर्ड्स अंतिम फेरीत महिलांच्या प्रायोगिक स्वरूपातील विभागात फायर बर्ड्सने आइस दिवाज संघाचा २२ - १३ असा पराभव करून अंतिम फेरी गाठली . रविवारी जेतेपदाच्या लढतीत त्यांची तेजस्विनी बाईच्या स्टॉर्म क्वीन्स संघाशी गाठ पडणार आहे . फायर बर्ड्सच्या पायल चौधरीने अष्टपैलू कामगिरी बजावली . तर गायत्रीने अप्रतिम पकडी केल्या . आइस बर्ड्सकडून सोनाली शिंगटे आणि सुमित्रा शर्मा यांनी अप्रतिम चढाया केल्या . रविवारी हैदराबाद रात्री आठ वाजता महिलांचा अंतिम फेरीचा सामना रंगणार आहे आणि रात्री नऊ वाजता पुरुषांची अंतिम फेरी होईल .


कर भरण्याची वेळ जसजशी जवळ येते तशी अनेकांची विमा खरेदी करण्याची घाई होते . करबचत करण्याच्या हेतुने ते चांगलेही आहे , पण केवळ कर वाचवण्यासाठी खरेदी केली तर त्यांचे मूळ लक्ष साधण्यात अपयश येऊ शकते . कोणत्याही आरोग्यविषयक आणीबाणी किंवा गंभीर आजारासाठी सुरक्षा मिळवण्याकरिता एक स्वतंत्र आरोग्य विमा असणे अत्यावश्यक असते . त्यामुळे तो खरेदी करताना तुम्ही थोडा विचार करायला हवा कारण या जगात आरोग्यसेवेइतक्या महत्त्वाच्या फार कमी गोष्टी असतात . तुम्ही भरत असलेल्या पैशाचे योग्य ते मूल्य मिळवण्यासाठी खालील गोष्टी लक्षात घ्यायला हव्यात… तुमच्या गरजा : तुमच्या विम्याचे स्वरूप आणि प्रमाण तुमच्या कुटुंबाच्या गरजेनुरुप निश्चित करायला हवे . कुटुंब सदस्यांच्या संख्येवर आणि त्यांच्या वयावर प्रिमियम बेतलेला असतो . उदाहरणार्थ , जर तुमचे पालक ज्येष्ठ नागरिक असतील , तर तुमच्या जोडीदारासाठी आणि मुलांसाठी एक फ्लोटर पॉलिसी घेऊन तुमच्या पालकांसाठी वेगळा विमा काढणे चांगले , कारण फ्लोटरच्या प्रिमियमचे प्रमाण पॉलिसीतील सर्वांत वयस्कर सदस्याच्या वयानुसार ठरत असते . तसेच , ज्येष्ठ नागरिक सदस्यांनी दावा करण्याच्या शक्यता जास्त असतात ज्यामुळे उर्वरित सदस्यांसाठी आश्वासित रक्कम कमी शिल्लक राहते . समावेश नसलेले आजार : तुम्ही उत्पादन विकत घेण्यापूर्वी , लहानमोठ्या अक्षरांत छापलेले सर्व काही वाचून काढा आणि योजनेमध्ये कशाकशाचा समावेश केलेला आहे आणि काय काय वगळलेले आहे ते समजून घ्या . अनेक साध्या आरोग्य योजनांमध्ये विशिष्ट उपचारांसाठी एक मर्यादा असते उदा . रुग्णालयाच्या कक्षाच्या भाड्यावर निर्बंध . सर्वोत्तम डिल मिळवण्याची खात्री करण्यासाठी , लाभ आणि त्यामध्ये समाविष्ट नसलेल्या गोष्टींवरून विमा उत्पादनांची तुलना करा . कॅशलेस नेटवर्क : प्रत्येक विमा कंपनी तुम्हाला रुग्णालयातून बाहेर पडताना खर्चाचे पैसे भरावे लागत नाहीत अशा अनेक रुग्णालयांशी संलग्न असते . मात्र तुम्ही खरेदी करत असलेल्या विमा उत्पादनाच्या कॅशलेस रुग्णालयांच्या यादीमध्ये तुमच्या पसंतीचे रुग्णालय आहे का याची खात्री करा . प्रतिक्षा कालावधी : प्रत्येक विमा पॉलिसीमध्ये प्रतिक्षा कालावधी असतो ज्यामध्ये कोणत्याही विमेकृत दाव्याचा भरणा करण्यास कंपनी देय नसते . हा कालावधी सहसा पॉलिसीवर सही केल्यानंतर ३० दिवसांपुरता असतो . या कालावधीनंतर , काही शस्त्रक्रियांना आणि उपचारांना पॉलिसीमध्ये समाविष्ट नसलेली रक्कम लागू केली जातील . उदाहरणार्थ , काही पॉलिसींमध्ये प्रसूती लाभांसाठी चार वर्षांचा प्रतिक्षा कालावधी असू शकतो . म्हणूनच , तुमची पॉलिसी कशासाठी आणि किती काळ सुरक्षा देणार नाही हे जाणून घेणे महत्त्वाचे आहे . आधीपासून असलेले रोग : आधीपासून असलेले रोग म्हणजे अशी कोणतीही वैद्यकीय अवस्था जी पॉलिसी सुरु होण्याच्या आधीपासून अस्तित्वात आहे . सहसा आरोग्यविमा पॉलिसींमध्ये पॉलिसी खरेदी केल्यापासून दोन ते चार वर्षांपर्यंत आधीपासून अस्तित्त्वात असलेल्या आजारांना सुरक्षा दिली जात नाही . पॉलिसीच्या कार्यकाळावर व स्वरूपावर हे अवलंबून असते . आपल्याला याबाबतची माहिती असणे आवश्यक आहे . हॉस्पिटलायझेशनपूर्वीचे आणि नंतरचे खर्च : अनेकदा हॉस्पिटलायझेशन करायचे झाल्यास त्याआधी आणि नंतरही पैसे खर्च करावे लागतात . उदाहरणार्थ , कर्करोगासाठी हॉस्पिटलायझेशन करताना , तुम्ही आधी काही चाचण्या आणि समुपदेशन करून घ्याल , आणि नंतर डे - केअर उपचारांसाठी खर्च कराल . आरोग्य पॉलिसींमध्ये अशा हॉस्पिटलायझेशन पूर्वीच्या आणि नंतरच्या खर्चांचा कितपत समावेश होतो त्याची मर्यादा दिलेली असते . उदाहरणार्थ , एक सुविख्यात विमाकार हॉस्पिटलायझेशनपूर्वीचा ३० दिवसांचा आणि हॉस्पिटलायझेशन नंतरचा ६० दिवसांचा खर्च सुरक्षित करतो . आदिल शेट्टी , सीईओ , बँक बाझार


सॅमसंग कंपनी मागील काही दिवसांपासून नवनवीन मॉडेल सादर करुन आपल्या ग्राहकांना खुश करत आहे . Galaxy J4 + आणि Galaxy J6 + या मॉडेलच्या लाँचिंगनंतर आता कंपनीने आपला Galaxy A7 हा आणखी एक फोन लाँच केला आहे . या फोनची मागील बऱ्याच दिवसांपासून चर्चा आहे . याचे कारण म्हणजे या मोबाईलला ३ रियर कॅमेरे देण्यात आले आहेत . अशाप्रकारचे फिचर असलेला फोन कंपनीने पहिल्यांदाच लाँच केल्याने याबाबत दोरदार चर्चा आहे . २१ सप्टेंबरला हा फोन दक्षिण कोरीयामध्ये लाँच झाला आणि त्यानंतर आता तो भारतात लाँच होत आहे . दिल्लीमध्ये झालेल्या एका इव्हेंटमध्ये कंपनीने हा फोन लाँच केला आहे . कॅमेरासाठी चर्चेत असलेल्या या फोनला २४ , ८ आणि ५ मेगापिक्सलचे रियर कॅमेरे देण्यात आले आहेत . तर या फोनचा फ्रंट कॅमेराही २४ मेगापिक्सलचा आहे . ६ इंचाची फुल एचडी स्क्रीन असलेला हा फोन एकूणच चांगला असेल . यामध्ये ४ जीबी रॅम आणि ६४ जीबी इंटरनल मेमरी तसेच ६ जीबी रॅम आणि १२८ जीबी इंटरनल मेमरी असे दोन वेरियंट उपलब्ध असतील . ही मेमरी ५१२ जीबीपर्यंत वाढविता येऊ शकते . ड्युएल सिम असलेल्या या फोनला ३३०० मिलीअॅम्पियर्सची बॅटरी देण्यात आली आहे . गुगलच्या अँड्रॉईड ओरियो ८ . ० ऑपरेटींग सिस्टीमवर हा फोन काम करेल . हा फोन ग्राहकांना २५ हजारपर्यंत खरेदी करता येईल . सध्या हा फोन फ्लिपकार्टवर खरेदी करता येईल . तसेच तो सॅमसंगची ऑफिशियल वेबसाईट आणि दुकानातही उपलब्ध होईल असे कंपनीने सांगितले आहे . त्यामुळे तुम्ही नवीन मोबाईल खरेदी करण्याचा विचार करत असाल तर हा तुमच्यासाठी उत्तम पर्याय आहे . यानंतर आता कंपनी Galaxy A9 Star pro हा फोन लाँच करणार आहे . या फोनला मागे चार रियर कॅमेरे असतील . एकूणच शाओमी , वनप्लस आणि इतर कंपन्यांना टक्कर देण्यासाठी सॅमसंग सज्ज असल्याचे दिसते .


रिलायन्स जिओ बाजारात आल्यापासून स्पर्धक कंपन्यांचे धाबे चांगलेच दणाणले आहे . जिओ दिवसागणिक बाजारात आपले नवीन प्लॅन्स आणत ग्राहकांना खुश करत आहे . तर दुसरीकडे या प्लॅन्सला टक्कर देण्यासाठी इतर कंपन्याही सज्ज झाल्या आहेत . या स्पर्धक कंपन्या आपल्या ग्राहकांना स्वस्तातील प्लॅन देऊन सुखद धक्के देत आहेत . नुकतेच बीएसएनएल या सरकारी भागीदारी असलेल्या कंपनीने आपले काही आकर्षक प्लॅन बाजारात दाखल केले आहेत . हे प्लॅन सामान्यांना परवडतील असे आहेत . कंपनीने ९ रुपये आणि २९ रुपये असे दोन प्लॅन आणले आहेत . १५ ऑगस्टच्या निमित्ताने हे प्लॅन जाहीर करत असल्याने याचे नाव फ्रिडम ऑफर - छोटा पॅक असे ठेवण्यात आले आहे . हे प्लॅन दिल्ली आणि मुंबई सोडून संपूर्ण भारतात १० ऑगस्टपासून लागू होणार असल्याचे कंपनीने सांगितले आहे . ९ रुपयांच्या प्लॅनमध्ये अनलिमिटेड कॉलिंग , १०० मेसेज आणि २ जीबी डेटा मिळू शकेल . यामध्ये इंटरनेटचा स्पिड ८० kbps असेल . या पॅकची व्हॅलिडीटी १ दिवसाची असल्याने ग्राहकांना हा प्रीपेड प्लॅन अतिशय फायदेशीर असाच आहे असे म्हणावे लागेल . तर २९ रुपयांच्या प्लॅनमध्ये अनलिमिटेड कॉलिंग , रोज १ जीबी ८० mbps चा डेटा आणि ३०० मेसेज मिळणार आहेत . या प्लॅनची व्हॅलिडीटी ७ दिवसांची आहे . हे दोन्ही प्लॅन २५ ऑगस्टपर्यंत लागू आहेत . नुकताच कंपनीने आपला २७ रुपयांचा प्लॅन लाँच केला होता . त्यात १ जीबीचा २जी आणि ३जी डेटा मिळत आहे . यामध्येही २९ रुपयांच्या प्लॅनप्रमाणेच इतर सुविधा मिळत होत्या . याशिवाय कंपनीने आपल्या ३९९ रुपयांच्या पोस्टपेड प्लॅनमध्ये सुधारणा करुन रोज १०० मेसेज पाठविण्याची मुभा दिली आहे . आधी या प्लॅनमध्ये महिन्याला १०० मेसेज करता येत होते . याबरोबरच कंपनीने आपला ४९१ , १८६ आणि १७१ रुपयांचे आकर्षक प्लॅन जाहीर केले आहेत .


आगामी जागतिक बॅटमिंटन स्पर्धेसाठी भारताच्या संघाची घोषणा करण्यात आली आहे . ऑगस्ट २१ ते २७ दरम्यान स्कॉटलंडच्या ग्लासगो शहरात ही स्पर्धा रंगणार आहे . रिओ ऑलिम्पीकमधील रौप्यपदक विजेती पी . व्ही . सिंधू आणि जागतिक क्रमवारीत ८ व्या क्रमांकावर असलेल्या श्रीकांत किदम्बी यांच्यावर या स्पर्धेत मोठी जबाबदारी असणार आहे . श्रीकांत व्यतिरीक्त अजय जयराम , बी . साई प्रणीत यांनाही संघात स्थान मिळालं आहे . याव्यतिरीक्त राष्ट्रीय स्पर्धेत विजेतेपद मिळवणारे रितुपर्ण दास आणि तन्वी लाड यांचाही संघात समावेश करण्यात आला आहे . या स्पर्धेसाठी जाहीर करण्यात आलेल्या भारतीय संघावर एक नजर टाकणार आहोत – पुरुष एकेरी – श्रीकांत किदम्बी , अजय जयराम , बी . साई प्रणीत , समीर वर्मा महिला एकेरी – पी . व्ही . सिंधू , सायना नेहवाल , रितुपर्ण दास , तन्वी लाड पुरुष दुहेरी – मनु अत्री आणि सुमित रेड्डी , सात्विकसाईराज रंकीरेड्डी आणि चिराग शेट्टी , श्लोक रामचंद्रन आणि एम . आर . अर्जुन सिकी रेड्डी , संजना संतोष आणि आर्थी सारा सुनील , मेघना जक्कमपुडी आणि पुर्विशा एस . राम सुमित रेड्डी आणि आश्विनी पुनप्पा , सात्विकसाईराज रंकीरेड्डी आणि के . मनिषा प्रशिक्षक – पुलेला गोपीचंद , विमल कुमार , मुलयो हांदोयो , टॅन किम हर , ज्वाला गुट्टा , प्रज्ञा गद्रे , हरिवान सहाय्यक – अरविंद निगम , सी . किरण , जॉन्सन , श्रीनीवास राव अवश्य वाचा – भारतीय बॅडमिंटनपटूंची धडाकेबाज कामगिरी , चिनी ड्रॅगनला टाकलं मागे


मास्टर ब्लास्टर सचिन तेंडुलकर , सौरव गांगुली आणि व्ही . व्ही . एस . लक्ष्मण यांचा समावेश असलेल्या बीसीसीआयच्या सल्लागार समितीची बैठक झाली . या बैठकीत टीम इंडियाच्या मुख्य प्रशिक्षकाच्या निवडीसंदर्भात चर्चा झाली . त्यात विद्यमान मुख्य प्रशिक्षक अनिल कुंबळेलाच पुन्हा संधी दिली जाणार असल्याचे सूत्रांकडून सांगण्यात येत आहे . अनिल कुंबळेलाच मुख्य प्रशिक्षकपदी कायम ठेवण्यास सल्लागार समिती अनुकूल आहे , असे सांगण्यात येत आहे . आता समिती कुंबळेच्या नावाची शिफारस बीसीसीआयकडे करणार आहे . तसेच प्रशासकीय समितीकडून कुंबळेच्या नावावर शिक्कामोर्तब झाल्यानंतर त्याच्या मुख्य प्रशिक्षकपदी निवडीचा मार्ग मोकळा होणार आहे . मिळालेल्या माहितीनुसार , क्रिकेट सल्लागार समिती शुक्रवारी भारतीय संघाच्या मुख्य प्रशिक्षकपदासाठी अनिल कुंबळे , वीरेंद्र सेहवाग , टॉम मुडी , रिचर्ड पायबस , डोडा गणेश आणि लालचंद राजपूत यांची मुलाखत घेणार आहे . अनिल कुंबळे विद्यमान प्रशिक्षक असल्याने त्याला पुन्हा या पदासाठी अर्ज करावा लागला नाही . तर विरेंद्र सेहवागने या पदासाठी केवळ दोनच ओळींचा अर्ज केला होता . सचिन तेंडुलकर , सौरव गांगुली आणि व्हीव्हीएस लक्ष्मण ही त्रिसदस्यीय सल्लागार समिती आगामी प्रशिक्षकाची निवड करणार आहे . त्याचदरम्यान , भारतीय क्रिकेट संघाचे माजी व्यवस्थापक रवी शास्त्री यांच्यासाठी विराट कोहलीने लॉबिंग केल्याचे वृत्त माध्यमांमध्ये आले होते . सूत्रांच्या माहितीनुसार , चॅम्पियन्स करंडक स्पर्धेसाठी इंग्लंडला रवाना होण्यापूर्वी २३ मे रोजी कोहलीने सचिन तेंडुलकर आणि व्हीव्हीएस लक्ष्मण यांची भेट घेतली होती . त्यावेळी विराटने शास्त्री यांना मुलाखतीसाठी बोलवावे , असा प्रस्ताव त्यांच्यासमोर ठेवला होता . मात्र , अनिल कुंबळे याच्या प्रशिक्षकपदावरील निवडीला सचिन तेंडुलकर , सौरव गांगुली आणि व्ही . व्ही . एस . लक्ष्मण यांची सल्लागार समिती अनुकूल असल्याचे सांगण्यात येत आहे . ही समिती कुंबळेच्या नावाची शिफारस बीसीसीआयकडे करणार असल्याचे सूत्रांकडून सांगण्यात येत आहे .


कलाकारांच्या वाट्याला नेहमीच सर्व काही चांगल्याच गोष्टी येतात हा जर तुमचा समज असेल तर तो चुकिचा आहे . त्यांनासुद्धा काही गोष्टींपासून वंचित रहावे लागत आहे . नुकतंच एका कार्यक्रमात सोनमने पापा अनिलमुळे तिला काही चित्रपट गमवावे लागल्याचा खुलासा केला आहे . याबद्दल सांगताना तिने दिलेल्या माहितीमुळे बऱ्याचजणांना आश्चर्याचा धक्का बसला . सोनमच्या बोलण्यातून अशी माहिती मिळाली की , सलमान खानला ‘प्रेम रतन धन पायो’ या चित्रपटामध्ये सोनमसोबत काम करण्याची इच्छाच नव्हती . ‘मला माझ्या वडिलांमुळे काही चित्रपट गमवावे लागले . त्यातही ‘प्रेम रतन धन पायो’ या चित्रपटाच्या वेळी सलमानलाही माझ्यासोबत काम करायचे नव्हते’ असे सोनम म्हणाली . ‘अनिल कपूर माझा फार चांगला मित्र असल्यामुळे त्याच्या मुलीसोबत मी रोमान्स कसा करणार ? ते फारच संकुचित आणि विचित्र होते’ , अशी सलमानची धारणा होती असे सोमन एका मुलाखतीदरम्यान म्हणाली . वाचाः मुलीच्या प्रियकरासाठी सरसावला अनिल कपूर पुढे ती म्हणाली की , ‘फराह खान माझ्या आईची फारच चांगली मैत्रिण आहे . असे असले तरीही मी अजूनपर्यंत तिचा एकही चित्रपट केलेला नाही . फराहने माझ्याकडे कधीही अभिनेत्री म्हणून पाहिलेच नाही . कारण आमचे नाते व्यावसायिकतेपलीकडचे आहे’ . ‘मी अनेकदा माझ्या वडिलांकडून ( अनिल कपूर ) काहीही घ्यायला नाकार द्यायचे , ज्यामुळे ते फार वैतागायचे . त्यावर ‘माझं या क्षेत्रात काम करण्याचा काय उपयोग जर तुम्हाला सारं काही स्वतःच्या बळावर करायचं आहे’ अशी त्यांची ( अनिल कपूर ) प्रतिक्रिया असायची’ असेही सोनम म्हणाली . खुबसूरत गर्लचा हा अंदाज अनेकांची मने जिंकत आहे .


ऑफिसची मीटिंग असली की टापटीप फॉर्मल्स , टाय घालून तयार राहा ! हे असं नेहमीच होत असतं . पण , आता फक्त मीटिंगसाठीच नव्हे तर लुक एकदम ट्रेण्डी वाटावा यासाठीही ही टाय संस्कृती अजमावायलाच हवी ! युद्ध एखाद्या भूमीवर , दोन किंवा अधिक राष्ट्रांच्या सन्यामध्ये अलिप्तपणे कधीच होत नसतं . त्याचे कायमस्वरूपी किंवा तात्पुरते परिणाम जगभरात दिसून येतात . या संक्रमणातून पेहरावाचीही सुटका होत नसते . अशाच एका युद्धासाठी रोमन साम्राज्याच्या काळात सनिकांचे गट ओळखू येण्यासाठी त्यांच्या गळ्याभोवती वेगवेगळ्या रंगाचे कापड गुंडाळले जात . याच कापडाचं आधुनिक रूप म्हणजे पुरुषांच्या गळ्यातला ताईत बनलेला ‘टाय’ . सनिकांची ओळख पटण्यासाठी बांधण्यात येणारं हे कापड पुढच्या काळामध्ये समाजात प्रतिष्ठेचं चिन्ह बनलं आहे . क्रवॅट ते टाय रोमन साम्राज्याच्या काळात टायची संकल्पना आली असली , तरी तिच्या जन्माची सुरुवात झाली ‘क्रवॅट’पासून . सतराव्या शतकाच्या सुरुवातीला युरोपात झालेल्या तीस वर्षीय युद्धात क्रोएशन सनिकांच्या गळ्याभोवती पारंपरिक पद्धतीने छोटा स्कार्फ बांधण्याच्या पद्धतीची दखल पíशयांनीही घेतली . त्यावरून याला ‘क्रवॅट’ हे नाव पडलं . साधारणपणे पाच ते सहा इंचाचा लहान स्कार्फ पट्टय़ाच्या सहाय्याने गळ्याभोवती बांधला जायचा . हा पट्टा शर्टाच्या कॉलरमध्ये लपला जायचा . त्यामुळे समोर फक्त स्कार्फ दिसायचा . राजा चौदावा लुईच्या क्रवॅट घालण्याच्या पद्धतीमुळे त्या काळात फ्रेंच दरबारात क्रवॅट हा पेहरावाचा प्रमुख भाग बनला . फ्रेंच दरबारी , प्रतिष्ठित व्यक्ती आवर्जून हा क्रवॅट बांधत असत . त्यामुळे सहाजिकच क्रवॅट बांधलेली व्यक्ती म्हणजे प्रतिष्ठित , उच्चवर्गीय व्यक्ती अशी ओळख निर्माण झाली . सतराव्या आणि अठराव्या शतकातील फ्रेंच राजघराणी पेहरावाबद्दल चोखंदळ होती . त्यामुळे सहाजिक ही क्रवॅट पुरुषी पेहरावाचा भाग असली , तरी रफल्स , लेस अशा वेगवेगळ्या स्वरूपात वापरली जायची . पुढे अठराव्या शतकात युद्धात गळ्याभोवती वार झाल्यास बचावासाठी चामडी पट्टा बांधला जाई . त्यातून गळ्याभोवती रुमाल बांधण्याच्या ‘स्टॉक टाय’चा उगम झाला . त्यातून पुढे बंधाना आणि औद्योगिक क्रांतीच्या वेळेस टायचा जन्म झाला . टायचं नवं रूप आधुनिक टायचा जन्म १९२६ मध्ये न्यूयॉर्कला झाला . जेस लँग्सडोर्फने कापडाला त्रिकोणी आकारात कापून तीन भागांमध्ये शिवण्याची पद्धत शोधली . त्यामुळे टायला सध्याचा आकार मिळाला . पुढे त्यात आधारासाठी लायिनगच्या वापरास सुरुवात झाली . पुढील काळामध्ये टायच्या रंगरूपात बदल घडत गेले , पण त्याचं स्वरूप कायम राहिलं . आज टाय वेगवेगळ्या कापड , िपट्र्स , रंगांमध्ये उपलब्ध आहे . टायसाठी सिल्क कापडाचा प्रामुख्याने वापर होत असला , तरी हल्ली लोकर , वुलन कापडाचे टायसुद्धा बाजारात उपलब्ध आहेत . उत्तम टाय बांधणं हीदेखील एक कला आहे . अर्थात आज ‘थ्री इडियट’ सिनेमातील डॉ . विरू सहस्रबुद्धे अर्थात व्हायरसप्रमाणे हुकने शर्टाला अडकवणारे रेडीमेड टायसुद्धा बाजारात मिळतात , पण त्यामुळे पारंपरिक टायची लोकप्रियता कमी झालेली नाही . टायचा आकार बाजारात वेगवेगळ्या आकाराचे टाय उपलब्ध आहेत . त्याचे प्रकार आपण पुढे पाहूच . पण साधारणपणे ३ . २५ इंच रुंदीचा टाय सर्व पुरुषांना साजेसा दिसतो . याशिवाय तुमची शरीरयष्टी ब्रॉड असेल तर रुंद टाय वापरू शकता . बारीक शरीरयष्टी असल्यास टायचा आकारही बारीक असू द्यात . टायची लांबी तुमच्या बेल्टपर्यंत हवी . अति लांब टायमुळे शरीराला बाक जाणवतो . मध्यंतरी आखूड टायचे काही प्रकार बाजारात आले होते , पण त्याच्या अवघडलेल्या रूपाने ते फारसे लोकप्रिय झाले नाहीत . टायचे प्रकार १ . फोर इन हँड नेकटाय टायचा हा सगळ्यात प्रसिद्ध आणि लोकमान्य प्रकार . त्रिकोणी आकारातील हा टाय वेगवेगळ्या पद्धतीने घालता येतो . याच्या पद्धतींवरून याचे पुढे प्रकार पडतात . पण त्यातील सर्वात सोपा प्रकार म्हणजे फोर इन हँड टाय . टाय घालायची पद्धत – टायचं बारीक टोक उजवीकडे आणि रुंद टोक डावीकडे घ्या . रुंद टोक बारीक टोकापेक्षा थोडं लांब ठेवा . रुंद टोकाने बारीक टोकाला एक पीळ द्या . – दुसरा पीळ घेताना तयार झालेल्या गाठीमध्ये मागच्या बाजूने रुंद टोक टाका . – गाठ घट्ट किंवा सल करण्यासाठी रुंद टोक ओढा . २ . विडसोर टाय टायचा आकार जाड हवा असल्यास ही पद्धत वापरता येते . – फोर इन हँडप्रमाणे पहिला पीळ घेताना मागच्या बाजूने रुंद टोक उजव्या बाजूला पुढे घ्या . – रुंद टोक बारीक टोकाच्या मागच्या बाजूने नेत डाव्या बाजूने आत टाका . – नंतर फोर इन हँडप्रमाणे गाठ बनवा . याशिवाय मीटिंग किंवा पार्टीसाठी टायमध्ये प्रयोग करायचे असल्यास तो वेगवेगळ्या पद्धतीने बांधता येतो . टायच्या गाठीचे पदर वाढवून त्यात वेगळेपणा आणता येतो . ३ . सेव्हेन फोल्ड टाय हा टायचा प्रकार फोर इन हँडच्या जातकुळीतलाच आहे . पण टायला जाडेपणा देण्यासाठी सात घडय़ांमध्ये शिवतात . हे टाय सिल्क कापडात असतात आणि शिलाई पद्धतीमुळे नेहमीच्या टायपेक्षा यांच्या किमती अधिक असतात . त्यामुळे खास प्रसंगी हे टाय वापरता येतात . हे टाय तुम्ही नेहमीच्या पद्धतीने घालू शकता . ४ . स्किनी टाय रणबीर कपूरमुळे प्रसिद्ध झालेला बारीक टायचा हा प्रकार मागच्या वर्षी बराच गाजला . नेहमीच्या टायपेक्षा याचा आकार निमुळता असतो . त्यामुळे तरुणांमध्ये हा अधिक प्रसिद्ध आहे . सेमी फॉर्मल शर्टसोबत हा टाय सहज घालता येतो . त्यावर कोट किंवा ब्लेझर घ्यायची फारशी गरज नसते . ५ . बो टाय नेहमीच्या टायला पर्याय हवा असेल , तर बो टाय नक्कीच वापरू शकता . गळ्याला जसा बो असेल त्या आकारात बांधला जाणारा हा टाय पूर्वी विशिष्ट पार्टीसाठी वापरला जायचा . कित्येक फॉर्मल पार्टीजमध्ये बो - टाय हा ड्रेसकोड आमंत्रणपत्रिकेत नमूद केला जातो . पण हल्ली हा टाय ऑफिसमध्ये सर्रास वापरला जातो . वेगवेगळ्या िपट्र्स , रंगांमध्ये हे टाय उपलब्ध आहेत . ६ . वेस्टर्न बो टाय नावाप्रमाणेच या टायला गळ्याभोवती बो असतो आणि खाली टायची निमुळती दोन टोकं सोडलेली असतात . सेमी फॉर्मल कार्यक्रम किंवा पार्टीसाठी हा टाय वापरू शकता . थोडा फेमिनीन बाजूकडे झुकणारा हा टाय पुरुषांपेक्षा स्त्रियांच्या पेहरावात आवर्जून पहायला मिळतो . ७ . बोलो टाय गळ्याला छोटंसं पेडंट आणि त्यापुढे मोकळा सोडलेल्या टायची निमुळती दोन टोकं हा बोलो टायचा आधुनिक प्रकार . ऑफिस किंवा मीटिंगवरून थेट एखाद्या समारंभाला जात असाल , तर फॉर्मल सूटवर हा टाय नक्कीच वापरून पहा . हा टाय दिसायला वेगळा असल्याने पटकन लक्ष वेधून घेतो . ८ . क्रवॅट टाय सतराव्या शतकातील क्रवॅटचं आधुनिक स्वरूप आजही पहायला मिळतं . थंडीच्या दिवसांमध्ये ऑफिस किंवा पार्टीसाठी तुम्ही हा टाय वापरू शकता . याचा लुक उबदार दिसतो . विशेषतः सनिकी पोशाख किंवा राजपुती पेहरावामध्ये हा टाय आवर्जून वापरला जातो . त्यामुळे रॉयल लुकसाठी हा टाय वापरू शकता . ९ . नेकचीफ थोडक्यात सांगायचं तर गळ्याभोवती बांधायचा छोटा रुमाल किंवा स्कार्फ हे या टायचं स्वरूप . आपल्याकडे सिनेमामुळे हा टाय गुंड किंवा मवाली वृत्तीचे लोक वापरतात असा समज झाला आहे . पण डेनिम शर्टवर छान िपट्रचा स्कार्फ उठून दिसतो . व्यवस्थित बांधल्यास हा टाय सेमी - फॉर्मल लुकसाठी आवर्जून वापरता येईल . अर्थात टाय दिसायला आकर्षक असला , तरी टीकेपासून याची सुटका झालेली नाही . युरोपियन राष्ट्रांच्या वसाहतवादी धोरणाचे प्रतीक म्हणून ओळख मिळाल्याने इराणसारख्या अनेक देशांमध्ये टाय वापरले जात नाहीत . टायची संस्कृती युद्धाच्या सनिकांपासून आलेली आहे . पूर्वीच्या काळी सनिकांना बळाने , जबरदस्तीने युद्धात जुंपले जायचे . त्यामुळे टायला बंधनाचं स्वरूप मानलं जाऊन टाय घालणारा ‘कॉर्परेट स्लेव्ह’ ही संकल्पना रूढ झाली आहे . त्यामुळे नवे स्टार्टअप , गुगल , फेसबुकसारख्या कंपन्यांमध्ये टाय संस्कृती पाहायला मिळत नाही . फ्रायडे ड्रेसिंग , सेमी फॉर्मल ड्रेसिंगची संकल्पनाही यातूनच आलेली . असं असलं तरी रुबाबदार सूट आणि त्यावर बांधलेला नेटका टाय यातील ऐट तसूभरही कमी झालेली नाही . त्यामुळे पेहरावाचा भाग म्हणून टाय वापरून पाहायलाच हवा . मृणाल भगत response . lokprabha @ expressindia . com सौजन्य – लोकप्रभा


कलाविश्व आणि चित्रपट दुनियेमध्ये मानाचा समजला जाणारा पुरस्कार म्हणजे ऑस्कर . चित्रपटातील दिग्गजांपासून ते अगदी बालकलाकारांपर्यंत सर्वांच्याच मनात या पुरस्कारासाठी एक विशेष स्थान असते . ऑस्करची ती सोनेरी बाहुली आपल्याला मिळावी याकरता प्रत्येक कलाकार प्रयत्नशील असतो . चित्रपटसृष्टीतील तंत्रज्ञांपासून ते कलाकारांपर्यंत ऑस्कर मिळवण्याकरता चढाओढ लागलेली असते . हीच चढाओढ आणि कलाकारांची मांदियाळी यंदाच्या वर्षीही पाहायला मिळणार आहे . रेड कार्पेटची शान आणि सोबत पुरस्कार विजेत्यांनी केलेले भावना व्यक्त करणारे भाषण या सर्वांकडे प्रेक्षकांच्याही नजरा लागलेल्या असतात . चला तर मग , चित्रपट जगतातील सर्वोच्च स्थानी असलेल्या ऑस्कर २०१७ पुरस्कार सोहळ्याविषयी काही महत्त्वाच्या गोष्टी जाणून घेऊया… . अमेरिकी प्रमाणवेळेनुसार ऑस्कर पुरस्कार सोहळा रविवारी , २६ फेब्रुवारी रोजी होईल . भारतीय प्रमाणवेळेनुसार सोमवारी , २७ फेब्रुवारी रोजी पहाटे ५ . ३० वाजता हा पुरस्कार सोहळा सुरु होईल . कॅलिफोर्नियातील डॉल्बी थिएटरमध्ये हा पुरस्कार सोहळा होईल . ‘अॅकॅडमी ऑफ मोशन पिक्चर्स आर्ट्स अॅण्ड सायन्स’ हे विविध २४ विभागांमध्ये देण्यात येणा - या या पुरस्कारांचे वितरक आहेत स्टार मुव्हीज आणि स्टार मुव्हीज सिलेक्ट एचडी या वाहिन्यांवर तुम्हाला हा पुरस्कार सोहळा लाइव्ह पाहता येईल . जगभरातील कलाकारांच्या नजरा लागून राहिलेल्या या पुरस्कार सोहळ्याचे सूत्रसंचालन यंदा सुप्रसिद्ध टेलिव्हीजन अँकर जिमी किम्मेल करेल . ऑस्कर पुरस्कार सोहळ्याचे सूत्रसंचालन करण्याची जिमीची ही पहिलीच वेळ आहे . लिओनार्डो दीकॅप्रिओ , अॅमी अॅडम्स , सॅम्युअल एल जॅक्सन , स्कार्लेट जॉन्सन , ड्वाइन जॉन्सन , ब्री लार्सन , हॅले बेरी , जॅमी डोर्नन , डकोटा जॉन्सन , एमा स्टोन , चार्लीझ थेरॉन यांच्यासह अनेक प्रसिद्ध सेलिब्रिटींच्या हस्ते ऑस्कर पुरस्काराचे वितरण केले जाईल . मल्याळम दिग्दर्शक जयराज नायर यांचा ‘वीरम’ आणि तामिळ चित्रपट ‘विसरनाई’ हेदेखील ऑस्करच्या स्पर्धेत होते . मात्र , ऑस्कर पुरस्कारांच्या नामांकन यादीत स्थान मिळवण्यास हे चित्रपट अयशस्वी ठरले . फिल्म फेडरेशन ऑफ इंडियाने या चित्रपटांची ८९ व्या ऑस्कर स्पर्धेतील प्रतिनिधित्वासाठी निवड केली होती . भारताला परदेशी भाषेतील चित्रपट गटात कधीच ऑस्कर मिळालेले नाही . अलिकडच्या काळात एकच चित्रपट शेवटच्या पाचात पोहोचला होता , त्यात आशुतोष गोवारीकर यांच्या ‘लगान’चा समावेश होता . दरम्यान , भारतीय वंशाचा अभिनेता देव पटेल याला ‘लायन’ या चित्रपटासाठी सर्वोत्कृष्ट सहाय्यक अभिनेता या विभागात नामांकन मिळाले आहे . यंदाच्या पुरस्कार सोहळ्याचे वैशिष्ट्य म्हणजे ‘लाला लँड’ या चित्रपटाला एक , दोन नव्हे तर तब्बल १४ विभागांमध्ये नामांकन मिळाले आहे . त्याआधी हा पराक्रम १९६९ साली ‘ऑल अबाउट इव्ह’ आणि १९९७ साली ‘टायटॅनिक’ या चित्रपटांनी केला होता .


भारताचा माजी कर्णधार सौरव गांगुली आज वयाच्या ४५ व्या वर्षात पदार्पण करतोय . आतापर्यंत सौरव गांगुली आपल्याला लक्षात राहिला तो मैदानावरच्या त्याच्या आक्रमक स्वभामुळे . मात्र लॉर्ड्सच्या मैदानात नेटवेस्ट सिरीजमध्ये इंग्लंडचा पराभव केल्यानंतर सौरवने लॉर्ड्सच्या गॅलरीत शर्ट काढून केलेलं सेलिब्रेशन आजही अनेकांच्या मनात घर करुन बसलंय . सौरव गांगुलीने भारतीय संघाला खऱ्या अर्थाने आक्रमक व्हायला शिकवलं . पण गांगुलीने हे सेलिब्रेशन करण्यामागे इंग्लंडच्या अँड्रू फ्लिंटॉफचा सर्वात मोठा वाटा आहे . २००२ साली नासीर हुसेनच्या नेतृत्वात इंग्लंडचा संघ भारताच्या दौऱ्यावर आला होता . या दौऱ्यादरम्यान मुंबईच्या वानखेडे मैदानावर झालेल्या वन - डे सामन्यात इंग्लंडने भारतावर मात केली . अखेरच्या षटकात भारताला विजयासाठी ११ धावांची गरज होती . भारताचे ८ गडी तंबूत परतल्यामुळे मैदानावर असलेल्या हेमांग बदानी आणि अनिल कुंबळेवर संघाला विजय मिळवून देण्याची गरज होती , आणि समोर होता इंग्लंडचा जलदगती गोलंदाज अँड्रू फ्लिंटॉफ . पहिले ३ चेंडु दोन्ही फलंदाजांनी व्यवस्थित खेळून काढले , यावेळी भारताला ३ चेंडुंमध्ये ६ धावांची गरज होती . मात्र त्यानंतर लागोपाठ २ चेंडुंमध्ये भारताचे दोन्ही फलंदाज बाद झाले… . आणि आनंदाच्या भरात अँड्रू फ्लिंटॉफने आपला टी - शर्ट काढत मैदानावर सेलिब्रेशन केलं . कर्णधार सौरव गांगुलीला ही गोष्ट त्यावेळी खटकली होती . मात्र फ्लिंटॉफच्या या कृतीचा बदला सौरव गांगुलीने त्याच्याच देशात घेतला . १३ जुलैला ऐतिहासीक लॉर्ड्स मैदानावर भारत आणि इंग्लंड यांच्यात नेटवेस्ट सिरीजचा अंतिम सामना रंगणार होता . इंग्लंडने दिलेल्या ३२५ धावांचा पाठलाग करताना भारताने चांगली सुरुवात केली होती . मात्र मधल्या फळीने दगा दिल्यानंतर युवराज सिंह आणि मोहम्मद कैफने भारताचा डावा सावरला . अखेरच्या षटकात भारताचे ८ गडी माघारी परतले होते आणि मोहम्मद कैफच्या मदतीला जहीर खान मैदानावर हजर होता . भारताला विजयासाठी २ धावा हव्या असताना , जहीर खानने एक चोरटी धाव घेतली , मात्र ओव्हरथ्रोमुळे भारतीयांनी आणखी एक धाव काढली आणि थरारक सामना आपल्या खिशात घातला . योगायोगाने या सामन्यातलं अखेरचं षटकही फ्लिंटॉफ टाकत होता . त्यामुळे भारताच्या जुन्या पराभवाचा वचपा काढण्यासाठी लॉर्ड्सच्या गॅलरीत बसलेल्या सौरव गांगुलीने आपला टी - शर्ट काढत जोरदार हवेत गरागरा फिरवतं आपला आनंद साजरा केला . भारतीय संघाच्या इतिहासात हा सामना सदैव सुवर्णअक्षरात लिहीला जाईल . मात्र सौरव गांगुलीचं हे सेलिब्रेशन खासकरुन फ्लिंटॉफच्या सदैव स्मरणात राहिल यात काही शंका नाही .


पॅनासोनिक कंपनी इनव्हीजिबल टीव्हीची निर्मिती करत असून तो सर्वात पहिल्यांदा भारतात लॉंच करणार आहे . त्यामुळे भारतीयांना या अनोख्या टीव्हीचा आनंद सगळ्यात आधी घेता येणार आहे . या टीव्हीबाबत मागील अनेक महिन्यांपासून चर्चा असून त्याबाबत लोकांमध्ये मोठ्या प्रमाणात उत्सुकता आहे . अखेर ही उत्सुकता संपणार असून ग्राहकांना हा टीव्ही उपलब्ध होणार आहे . पॅनासोनिक कंपनीचे भारत आणि दक्षिण आशिया विभागाचे अध्यक्ष आणि मुख्य कार्यकारी अधिकारी मनिष शर्मा यांनी या गोष्टीबाबत भाष्य केले आहे . आता याबाबात काही सांगणे घाईचे होऊ शकते . मात्र कंपनी भारतात आपले हे नव्याने येणारे उत्पादन सर्वात आधी लॉंच करणार आहे . यासाठी आणखी दोन ते तीन वर्षांचा कालावधी लागण्याची शक्यता असल्याचेही त्यांनी यावेळी सांगितले . या टीव्हीच्या किंमतीबाबत कंपनीकडून अद्याप अधिकृतरित्या काहीही सांगण्यात आलेले नाही . आता पॅनासोनिक कंपनीचा टीव्हीच्या बाजारातील सहभाग ७ . ५ टक्के इतका आहे आणि येत्या काळात प्रिमियम रेंजमधील ४के अल्ट्रा हाय डेफीनेशनच्या टीव्हीच्या बाजारात आपला सहभाग वाढविण्याचा विचार आहे . इनव्हीजिबल टीव्ही बनविण्याच्या बाबतीत पॅनासोनिक आपले उद्दीष्ट साध्य करणार आहे . हा टीव्ही म्हणजे एक पारदर्शक पॅनल असणार आहे . जेव्हा टीव्ही बंद असेल तेव्हा तो एखाद्या काचेच्या पॅनलसारखा दिसेल . त्यामुळे या पॅनेलला पाहिल्यावर हा टीव्ही आहे हे लक्षातही येणार नाही . आणखी एक बाब म्हणजे या पॅनलला एक विशेष सेन्सर बसविण्यात येणार आहे . ज्यामुळे व्यक्तीने या टीव्हीसमोर समोर येऊन हात हलविला किंवा त्याला स्पर्श केला तर टीव्ही चालू होणार आहे . मागील वर्षी अशा प्रकारचा टीव्ही भारत आणि जपानमध्ये दाखविण्यात आला होता . पहिल्या वर्जनमध्ये एलईडी स्क्रीनचा वापर करण्यात आला होता . मात्र आताच्या टीव्हीमध्ये ओएलईडीचा वापर कऱण्यात येत असल्याचे कंपनीकडून सांगण्यात आले .


भारतीय संघात सध्या नवनवे खेळाडू येत आहेत आणि आणि आपली छाप पाडत आहेत . यापैकी पृथ्वी शॉ हा एक उत्तम खेळाडू आहे . फलंदाजी करताना संयम महत्वाचा असतो . पृथ्वीच्या वयाच्या तुलनेत त्याच्यात असलेला संयम नक्कीच स्तुत्य आहे आणि असे असणे एका चांगल्या खेळाडूचे लक्षण आहे , अशा शब्दात मास्टर ब्लास्टर सचिन तेंडुलकर याने त्याची स्तुती केली आहे . तेंडुलकर ग्लोबल मीडलसेक्स अकादमीच्या नवी मुंबईतील उदघाटनाच्या शिबिरात तो बोलत होता . पृथ्वी हा हळूहळू परिपक्व खेळाडू म्हणून उदयास येत आहे . तो प्रतिभावान खेळाडू असून त्याची बुद्धिमत्ता तल्लख आहे . त्याला एखादी गोष्ट सांगितली कि तो ती लवकर आत्मसात करतो , असेही तो म्हणाला . याशिवाय , गोलंदाज खलील अहमद हा ‘आयपीएल’मध्ये ‘मुंबई इंडियन्स’कडून खेळतो . मी त्याचा खेळ जवळून पाहिला आहे . त्यामुळे त्याचे क्रिकेटमधील भविष्य उज्वल आहे , असा विश्वासही सचिनने व्यक्त केला . सध्या भारतीय संघात स्थान पटकावण्यासाठी तरुण खेळाडूंची चढाओढ सुरू आहे . पण हे भारतीय क्रिकेटसाठी चांगले आहे . कारण अशी स्पर्धा असेल , तरच उत्तमोत्तम खेळाडू आपल्याला मिळू शकतील , असे मतही त्याने व्यक्त केले . याशिवाय , भारताच्या पुढील काळात होणाऱ्या ऑस्ट्रेलिया दौऱ्याबाबतही त्याने भाष्य केले . तो म्हणाला की ऑस्ट्रेलियात भारताला आपले कसब दाखवावे लागणार आहे . वर्ल्डकपआधी आपल्या खेळाडूंना वेगवान खेळपट्ट्यांवर खेळायला मिळणार आहे . ऑस्ट्रेलियासारख्या वेगवान गोलंदाजांसमोर भारताला आपला खेळ चाचपून घेण्याची ही चांगली संधी आहे . कारण उसळत्या खेळपट्ट्यांवर सराव करायला मिळणे हे आपल्याला वर्ल्डकपसाठी फायफेशीर ठरणार आहे , असे या वेळी सचिनने नमूद केले .


थायलंड येथील बँकॉक येथे आयफा 2018 ची धमाकेदार सुरवात झाली . सियाम निर्मित थिएटर येथे आयोजित या सोहळ्याला बॉलिवूडच्या अनेक तारक - तारकांनी हजेरी लावली . कुणाची वेशभूषा चर्चेत आहे तर कुणाचा स्टेज परफॉर्मन्स गाजत आहे . खासकरुन बॉलिवूडमधील सध्या नवीन चेहऱ्यांनी आयफाची संध्याकाळ गाजवली . ' सोनू के टिट्टू की स्विटी ' फेम नुसरत भरुचा आणि लवकरच ' गोल्ड ' मधून बॉलिवूडमध्ये डेब्यू करणारी मौनी रॉय यांनी शानदार परफॉर्मन्स दिला . आयुष्मान खुराना आणि कार्तिक आर्यन यांनी या सोहळ्याचे संचालन केले . ‘आईफा रॉक्स’ मध्ये वरुण धवन , अर्जुन कपूर , रणबीर कपूर , सुभाष घई , अनुपम खेर , रेखा , दिया मिर्झा , करण जोहर , अनिल कपुर , श्रद्धा कपूर , कृति सॅनन , गुलशन ग्रोवर , मेहर विज , राधिका आपटे , नवाजुद्दीन सिद्दीकी , दिव्या खोसला , अनुराग बसु , बॉबी देओल , रितेश देशमुख , कोंकणा सेन शर्मा , राहुल बोस , युलिया विंतुर आणि अन्य स्टार्सनी हजेरी लावली . डिजाइनर शांतनु आणि निखिल यांनी येथे आपले कलेक्शन सादर केले . अनिल कपूर आणि दिया मिर्झा या शोचे शोस्टॉपर होते . डिजाइनर शांतनु आणि निखिल यांनी येथे आपले कलेक्शन सादर केले . अनिल कपूर आणि दिया मिर्झा या शोचे शोस्टॉपर होते . ' तुम्हारी सुलु ' सिनेमाने बेस्ट फिल्मचा किताब पटकावला तर ' हिन्दी मिडीयम ' साठी इरफान खानला बेस्ट अॅक्टर पुरस्कार मिळाला आहे . दिवंगत अभिनेत्री श्रीदेवी यांना ' मॉम ' सिनेमासाठी बेस्ट एक्ट्रेस पुरस्काराने सन्मानित करण्यात आले . पती बोनी कपूर यांनी हा पुरस्कार स्विकारला . ' हिंदी मीडियम ' साठी निर्देशक साकेत चौधरी यांना पुरस्कार पटकाविला तर राजकुमार राव स्टारर फिल्म ' न्यूटन ' साठी डायरेक्टर मसुकर यांना बेस्ट स्टोरी पुरस्कार मिळाला . याशिवाय काही पुरस्कार . . . आयफा 2018 हा सोहळा तीन दिवस पार पडला . रविवारी ( ता . 24 जून ) मुख्य सोहळा आयोजित करण्यात आला होता . आयफा मुख्य सोहळ्याचे संचालन करण जोहर आणि रितेश देशमुख यांनी केले . आपण एका क्लिकवर ताजे अपडेट्स आपल्या मोबाईलमध्येही मिळवू शकता .


९७ सामन्यांमध्ये ५० च्या सरासरीने ७५६८ धावा करणाऱ्या हाशिम आमलाच्या नावे अनेक विक्रम आहे . परंतु , दक्षिण अफ्रिका विरुद्ध श्रीलंका सामन्यामध्ये हाशिम आमलाच्या नावे असा विक्रम झाला ज्याचा त्याला कदापिही अभिमान वाटणार नाही . कसोटी क्रिकेटला १४० वर्षे पूर्ण झाली आहेत . आतापर्यंत या खेळात काही खेळाडूंनी १० , ००० रनांचा टप्पा गाठला तर काही खेळाडूंनी ५०० विकेट्सचा टप्पा गाठला . यादिवसानंतर हाशिम आमलाचे नाव एका विचित्र रेकॉर्डसोबत जोडले जाणार आहे . टेस्ट क्रिकेटमध्ये आतापर्यंत एकूण १० , ००० जण एलबीडब्ल्यू झाले आहेत , आमला हा टेस्ट क्रिकेटचा पायचित ( एलबीडब्ल्यू ) होणारा १० , ००० वा बळी ठरला आहे . पोर्ट एलिजाबेथ येथे झालेल्या सामन्यात ५१ व्या ओव्हरला श्रीलंकेच्या नूवान प्रदीपने हाशिम आमलाला पायचित केले आणि ते दोघे या विचित्र विक्रमाचे भागीदार बनले . पहिला पायचितचा बळी जगातील पहिला सामना मेलबर्नच्या क्रिकेट मैदानावर १८७६ ला खेळण्यात आला होता . ऑस्ट्रेलिया विरुद्ध इंग्लंडमध्ये सुरू असलेल्या या सामन्यात ऑस्ट्रेलियाचा जलदगती गोलंदाज टॉम गॅरेटने इंग्लंडच्या हॅरी ज्यूपला पायचित केले होते . ऑस्ट्रेलियाने हा सामना ४५ धावांनी जिंकला होता . पायचितचा पहिला भारतीय बळी पायचित होणारा पहिला भारतीय फलंदाज १९३२ मध्ये भारतीय संघ पहिल्यांदा इंग्लंड दौऱ्यावर गेला . इंग्लंडने पहिल्या डावात २५९ धावा केल्या . त्याच्या प्रत्युत्तरात भारताचा खेळ सुरू झाला . भारतीय फलंदाज नूमल जूमल हे ३३ धावांवर खेळत होते . त्यांना वॉल्टर रॉबिन्सने पायचित केले होते . पायचित बळी घेणारा पहिला भारतीय गोलंदाज इंग्लंड विरुद्धच्या याच सामन्यात सी . के . नायडू यांनी एडी पेंटर यांना १४ धावा खेळत असताना टिपले होते . सी . के . नायडू हे पायचित घेणारे पहिले भारतीय गोलंदाज ठरले . पायचितचा वाद टाळण्यासाठी डिआरएसची प्रणाली २००८ साली डिसीजन रिव्ह्यू सिस्टम ( डीआरएस ) ची चाचणी घेण्यात आली . भारत विरुद्ध श्रीलंकेच्या सामन्यात या प्रणालीची चाचणी घेण्यात आली . ही पद्धत योग्य असल्याचे लक्षात येताच २००९ पासून टेस्टमध्ये डीआरएसचा वापर सुरू झाला . पाकिस्तान विरुद्ध न्यूझीलंडच्या सामन्यात ही प्रणाली अंमलात आणली गेली .


सध्या आपल्यातील अनेक जणांची अर्ध्याहून अधिक कामे ही स्मार्टफोनवरच होतात . सतत वापरण्यात येणाऱ्या या डिव्हाईसची बॅटरीही त्यामुळे लगेच उतरते . यासाठी कंपन्यांचेही बरेच प्रयत्न सुरु असून बॅटरी दीर्घकाळ काम करावी यासाठी कंपन्या विविध प्रयोग करताना दिसत आहेत . मात्र फोन चार्ज करताना आपणही काही गोष्टींची आवर्जून काळजी घ्यायला हवी ज्यामुळे फोन चार्ज होण्यास कमी वेळ लागेल . काय आहेत टीप्स पाहुयात फोन ओरीजनल चार्जरने चार्ज करा – कोणताही स्मार्टफोन ज्या त्या कंपनीच्या चार्जरनेच चार्ज करायला हवा . त्यामुळे फोन आणि चार्जर दोन्ही चांगले राहण्यास मदत होते . या चार्जरने कमी वेळात आणि योग्य पद्धतीने बॅटरी चार्ज होते . चार्जर खराब झाला तरी कंपनीच्या सर्व्हीस सेंटरमध्ये जाऊन नवीन आणणे आवश्यक आहे . पण कोणत्याही साध्या चार्जरने फोन चार्ज करु नये . चार्जिंग करताना फोन फ्लाईट मोडवर ठेवा – फोन चार्ज करताना तो तुम्ही फ्लाईट मोडवर टाकल्यास चार्जिंग जास्त लवकर होते . तसेच यामुळे फोनकॉल , इंटरनेट , जीपीएस यांसारख्या सेवा बंद राहतात आणि बॅटरीही कमी वापरली जाते . वायफाय आणि ब्लूटूथ कनेक्टीव्हीटी बंद ठेवा – अनेकदा आपण एकमेकांकडील डेटा घेण्यासाठी ब्लूटूथचा वापर करतो . तसेच वायफायचाही हल्ली सर्रास वापर करतो . फोन चार्जिंगला लावताना हे बंद करायचे आपण विसरुन जातो . मात्र या गोष्टी लक्षात ठेऊन वेळीच बंद केल्यास फोन जास्त वेगाने चार्ज होण्यास मदत होते . एनएफसी मोड – आपल्या फोनमध्ये एनएफसी मोड असतो . हा मोड बंद करुन मगच बॅटरी चार्ज करावी . यामुळे वेळ वाचतो . बॅटरी सेव्हर मोड – सध्या जवळपास सगळ्याच स्मार्टफोनमध्ये बॅटरी सेव्हर मोड असतो . हा मोड ऑन ठेवल्यास आपल्या फोनची बॅटरी सेव्ह होण्यास मदत होते . त्यामुळे फोन चार्ज करतानाही हा मोड ऑन ठेवल्यास त्याचा फायदा होतो . ब्राईटनेस कमी ठेवा – फोनच्या ब्राईटनेसमुळे फोनची बॅटरी लवकर डिस्चार्ज होते . त्यामुळे हा ब्राईटनेस कायमच शक्य तितका कमी ठेवावा .


भारताच्या एकदिवसीय क्रिकेट संघाचा कर्णधार महेंद्रसिंग धोनीने आपल्या चिमुकल्या मुलीला कदमताल शिकवत असतानाचा एक व्हिडिओ आपल्या इंस्टाग्राम अकाऊंटवर शेअर कला आहे . धोनीला भारतीय लष्कराप्रती असलेली ओढ सर्वपरिचित आहे . धोनीला लष्कराची मानद लेफ्टनंट कर्नल पदवी देखील बहाल करण्यात आली होती . इतकेच नाही , तर धोनीच्या इच्छेनुसार त्याला आग्रा येथील पॅरा रेजिमेंट येथे दोन आठवड्यांचे प्रशिक्षण देखील देण्यात आले होते . प्रशिक्षणाअंतर्गत धोनीने एएन ३२ विमानातून १२ हजार फूटांवरुन उडी देखील घेतली होती . आता आपल्या चिमुकल्या झिवा हिलाही धोनी लष्कराचे प्राथमिक धडे देताना दिसत आहे . धोनीने झिवाला कदमताल करत राष्ट्रध्वजाला सलाम करण्याचे प्रशिक्षण दिले आणि याचे व्हिडिओ चित्रीकरण करून इंस्टाग्रामवर पोस्ट केले . क्रिकेट सोडल्यानंतर लष्करात सक्रिय होण्याची इच्छाही धोनीने व्यक्त केली होती . धोनीला २०११ मध्ये पॅराशूट रेजिमेंटकडून ‘मानद लेफ्टनंट कर्नल’ किताब देण्यात आला होता .


जालंदर येथे ‘द ग्रेट खली’च्या रेसलिंग अकादमीत काही दिवसांपूर्वी परदेशी रेसलर्सने तोडफोड केली होती . परदेशी रेसलर्सने केवळ खलीच्या अकादमीची तोडफोडच नाही , तर अकादमीतील कर्मचाऱयांनाही मारहाण केली होती . यासोबतच महत्त्वाची कागदपत्रे देखील फाडून टाकली होती . संतापलेल्या ग्रेट खलीने परदेशी रेसलर्स ज्या हॉटेलमध्ये थांबले आहेत , ते हॉटेल गाठून रेसलर्सची धुलाई केली . खलीच्या अकादमीची तोडफोड करणारे परदेशी रेसलर्स स्वर्ण महाल हॉटेलमध्ये थांबले होते . खलीने हॉटले रुममध्ये घुसून रेसलर ब्रॉडी स्टील आणि माईक नोक्स यांची लोखंडी पाईपने धुलाई केली . अनेक जण या घटनेकडे दिखाऊपणा म्हणून पाहत आहेत . या मारहाणीचा एक व्हिडिओ देखील व्हायरल झाला आहे . खली आपल्या हातात एक लोखंडी पाईप घेऊन हॉटेल रुममध्ये घुसून दोन परदेशी रेसलर्सची धुलाई करताना या व्हिडिओमध्ये दिसून येतो . . जालंदरमध्ये नुकतेच सीडल्ब्यूई फाईटचे आयोजन करण्यात आले होते . या फाईटमध्ये १४ आंतरराष्ट्रीय आणि ४ महिला रेसलर्स यांनी सहभाग घेतला होता . यामध्ये खलीच्या अकादमीतील भारतीय रेसलर्सचाही सहभाग आहे .


ज्या व्यक्ती नियमितपणे संत्री खातात त्यांना डोळ्यांचे विकार होण्याचे प्रमाण कमी असते असे एका भारतीय वंशाच्या संशोधकाने स्पष्ट केले आहे . तसेच स्नायू कमकुवत होणे हे दृष्टी कमी होण्याचे प्रमुख कारण आहे . त्यामुळे संत्री त्यावर परिणामकारक ठरतात . ऑस्ट्रेलियातील वेस्टमेड इन्टिटय़ूट फॉर मेडिकल रिसर्चमध्ये सुमारे २००० ज्येष्ठ नागरिकांच्या त्यांनी मुलाखती घेतल्या व सतत १५ वर्षे त्यांच्याशी संपर्क ठेवला . त्यात जी व्यक्ती रोज किमान एक संत्रे खाते तिला डोळ्याची व्याधी होण्याची शक्यता ६० टक्के कमी असल्याचे निष्पन्न झाले . ज्या व्यक्ती संत्रेच खात नाहीत , त्यांच्यात डोळ्याच्या व्याधीचे प्रमाण अधिक असते असे प्रमुख संशोधक बेमिनी गोपीनाथ यांनी सांगितले . आठवडय़ातून एकदा जरी संत्रे खाल्ले तरी त्याचा लाभ होतो असे संशोधकांनी स्पष्ट केले आहे . आतापर्यंत संशोधकांनी डोळ्यावर फायद्याच्या दृष्टीने सी , ई किंवा ए जीवनसत्त्वांच्या ( व्हिटॅमिन ) फायद्याचा विचार केला . मात्र आम्ही फळांपासून होणार लाभ व डोळ्याचा विकार यांच्या संबंधावर लक्ष केंद्रित केल्याचे त्यांनी सांगितले . केवळ संत्रेच नव्हे तर सर्वच फळांचा लाभ काहीना काही प्रकारे होतो असे त्या म्हणाल्या . चहा , सफरचंद , रेड वाइन तसेच संत्रे यांचा संशोधकांनी अभ्यास केला . यात इतर प्रदार्थ हे डोळ्यांच्या व्याधीवर फारसे परिणामकारक नसल्याचे आम्ही अभ्यासले . डोळ्यांचे विकार पन्नाशीनंतर बळावतात . कारण वयाबरोबर स्नायू क्षीण होतात . त्यामुळे आजार पूर्ण बरा होणे कठीण असते . त्यामुळे संत्री खाल्ल्यास याला आळा घालता येईल असा सल्ला संशोधकांनी दिला आहे .


अफगाणिस्तान संघ उद्या अधिकृतरित्या कसोटी क्रिकेटच्या नकाशावर झळकेल . त्यांचा पहिला कसोटी सामना उद्या भारताविरुद्ध बंगळूरच्या चिन्नास्वामी मैदानावर सुरू होईल . आतापर्यंत अफगाणिस्तानचे क्रिकेट झटपट क्रिकेटसाठी मर्यादित राहिले असले , तरी उद्यापासून त्यांच्या पाच दिवसांच्या क्रिकेटमधील संयमाची कसोटी बघितली जाईल . भारतीय संघ निश्चितच एक पाऊल पुढे असला , तरी गेल्या काही वर्षांतील अफगाणिस्तानची प्रगती लक्षात घेता क्रिकेट पंडित त्यांना कमी लेखण्याच्या तयारीत नाहीत . भारतीय संघाचा कर्णधार अजिंक्य रहाणेने देखील हे मान्य केले . सामन्याबद्दल बोलताना तो म्हणाला , " " अफगाणिस्तान संघाला कमी लेखण्याचा प्रश्नच नाही . अफगाणिस्तान संघातील गुणवत्ता क्रिकेट जगताने बघितली आहे . मर्यादित षटकांच्या क्रिकेटमध्ये त्यांनी चांगला ठसा उमटवलेला आहे . त्यामुळे भारतीय संघ कोणतीही दयामाया न दाखवता क्रिकेट खेळणे पसंत करेल . अर्थातच ही आक्रमकता मैदानावरील खेळापुरतीच मर्यादित असेल . ' ' अपेक्षेप्रमाणे चिन्नास्वामी मैदानावरची खेळपट्टी भरपूर पाणी मारून मग रोलींग करून तयार केली जात आहे . भारतीय संघाचे बलस्थान फलंदाजी बरोबर फिरकी गोलंदाजीत आहे . योगायोग म्हणजे अफगाणिस्तान संघदेखील त्यांच्या फिरकी गोलंदाजीवर सर्वाधिक अवलंबून आहे . राशिद खान आणि मुजीब रेहमानच्या गोलंदाजीतील चमक कसोटी सामन्यात अनावश्यक मोठी अडचण ठरू नये , या करिता खेळपट्टीवरील माती लवकर मोकळी होणार नाही , याकडे लक्ष दिले जात आहे . पहिल्या कसोटी सामन्याचा उत्साह अफगाणिस्तान खेळाडूंच्यात दिसतो आहे . " " कसोटी सामन्यात तग धरायचा असेल तर आम्हांला फलंदाजीत लक्षणीय बदल आणि सुधारणा करावी लागेल . आमच्या फलंदाजांना संयम राखून मोठी खेळी करायचे तंत्र आत्मसात करावे लागेल . भारतीय संघ किती तयारीने मैदानात उतरणार आहे याची आम्हाला कल्पना आहे . खास करून पहिल्या डावात चांगली धावसंख्या उभारली तरच खरी लढत आम्ही भारतीय संघाला देऊ शकू हे जाणून आहोत . गेले काही दिवस तीच तयारी सरावादरम्यान आम्ही करत आहोत . चांगल्या खेळाची लय कसोटी सामन्यात घेऊन जाणे आमच्या हाती आहे ' ' , असे अफगाणिस्तानचा कर्णधार स्टॅनिकझाई म्हणाला . भारतीय संघात सलामीला मुरली विजय आणि के एल राहुलला पसंती मिळेल आणि इशांत शर्मा - उमेश यादव सोबत आश्विन , जडेजा सोबत कुलदीप यादवही खेळेल असे वाटते . दिनेश कार्तिक बऱ्याच कालावधीनंतर कसोटी सामना खेळेल .


ऑफिसात कधी कधी काम खूप असते . मग जेवायलाही धड उसंत मिळत नाही . अशा वेळी हे एक छानसं सॅलड . हे नक्कीच चवदार आहे , त्यामुळे ऑफिसला डब्यात नेलंत तर थोडं अधिकच न्या . शिवाय हे मांसाहारी , खरे तर मत्स्याहारी सॅलड आहे . तुम्ही शाकाहारी असाल तर कोळंबीऐवजी अंडे , अननस , बटाटा असे काहीही वापरू शकता . या सॅलडचे ड्रेसिंग तुम्ही सँडविच ड्रेसिंग म्हणूनही वापरू शकता . पण हे सॅलड करा आणि ते कसे झाले होते , हे नक्की कळवा . साहित्य : ४ व्यक्तींसाठी २५० ग्रॅम कोळंबी साफ केलेली , १ आईस बर्ग लेटय़ूज , १०० ग्रॅम मिक्स सॅलड ग्रीन्स , १ टेबलस्पून हिरव्या लसणीची पात , काश्मिरी मिरची पूड . ड्रेसिंगसाठी – २ मध्यम आकाराचे टोमॅटो , ५ टेबलस्पून एक्स्ट्रा व्हर्जिन ऑलिव्ह ऑइल , ६० मिली लाइट क्रीम , १ टेबलस्पून व्हिनेगर , १ टीस्पून कसुरी मेथी , चिमूटभर साखर , १ टीस्पून वोरसेस्टरशिर सॉस , मीठ , मिरपूड व बडीशेप पावडर चवीनुसार , १ काकडी . कृती आधी ड्रेसिंग तयार करण्याची कृती पाहू . त्यासाठी टोमॅटो गरम पाण्यातून उकडून घ्यावेत . टोमॅटोची साले व बिया काढून टाकाव्या . ते बारीक चिरून घ्यावेत . एका बाऊलमध्ये ऑलिव्ह ऑइल , क्रीम , कसुरी मेथी , साखर , वोरसेस्टरशीर सॉस , मीठ , मिरपूड व बडीशेप पावडर एकत्र फेसून घ्यावे . त्यात टोमॅटो व बारीक चिरलेली काकडी घालावी . आता हे सारे एकत्र करावे . हे ड्रेसिंग झाले तयार . कोळंबी नीट साफ करून वाफवून घ्यावी . एका बाऊलमध्ये ही वाफवलेली कोळंबी , चिरलेले आइस बर्ग लेटयूज व अर्धे ड्रेसिंग एकत्र करून घ्यावे . सवर्िहग बाऊलमध्ये आधी मिक्स सॅलड ग्रीन्स पसरवावे . त्यावर कोळंबीचे हे तयार मिश्रण घालावे . त्यावर उरलेले ड्रेसिंग घालावे . बारीक चिरलेली हिरवी लसूण पात व लाल मिरची पावडर वरून भुरभुरावी आणि सॅलड सव्र्ह करावे . कॅलरी : २२३ nilesh @ chefneel . com


पुण्यातील बालेवाडी क्रीडासंकुलात तीन दिवस रंगणाऱ्या स्पर्धेचा शानदार शुभारंभ मणिपूरच्या दिनेश सिंगने आशियाई कनिष्ठ शरीरसौष्ठव स्पर्धेत भारताला पहिले सुवर्णपदक मिळवून दिले , तर आंध्र प्रदेशच्या एन . रवीकुमारने त्याच गटात कांस्यपदक पटकावले . पुण्यातील बालेवाडी क्रीडासंकुलात सुरू झालेल्या ५२ व्या आशियाई शरीरसौष्ठव स्पर्धेमधील ७५ किलो वजनी गटात भारताकडून दिनेश सिंगने चमक दाखवली . या गटात व्हिएतनामच्या ली गिआ हुए याने रौप्यपदक पटकावले . गतवर्षी दक्षिण कोरियामध्ये झालेल्या स्पर्धेमध्ये दिनेशला रौप्यपदकावर समाधान मानावे लागले होते . त्यामुळे या स्पर्धेतील विजेतेपद पटकावल्यानंतर हे पदक संपूर्ण देशाला समर्पित करीत असल्याचे त्याने सांगितले . इम्फाळमधील एका सामान्य शेतकऱ्याचा मुलगा असलेल्या दिनेश सिंगला या विजेतेपदानंतर अतोनात आनंद झाला . त्याने त्याच्या विजयाचे श्रेय गुरू आणि मार्गदर्शक के . प्रदीपकुमार सिंग यांना दिले आहे . भारतासाठी ७५ किलोवरील गटातील निकाल निराशाजनक ठरला . ठोकचोम ग्यानेंद्र आणि एल . हेनारी सरमा यांना अनुक्रमे चौथ्या आणि पाचव्या क्रमांकावर समाधान मानावे लागले . त्यात इराणच्या हमीद अहमदीने सुवर्ण , उझबेकिस्तानच्या व्लादिमीर वॅलिनकिनने रौप्य तर इराकच्या अहमद अली हुसेनने कांस्यपदक पटकावले . ४० ते ४९ वयोगटातील मास्टर्स गटातदेखील भारताच्या हाती निराशा आली . तर ५० ते ६० या मास्टर्स गटात भारताच्या संजय आंबेरकर यांना रौप्य तर एस . श्रीनिवासन यांना कांस्यपदक मिळाले . या गटात चीनच्या क्यू गुइक्विअन याने सुवर्णपदक पटकावले . त्यामुळे मास्टर्स गटात भारत चमकला .


गतविजेता मॅग्नस कार्लसन हा जगज्जेतेपदाबाबत अनुभवी असला तरी त्याचा प्रतिस्पर्धी सर्जी कर्याकिन हा देखील चांगल्या तयारीचाच खेळाडू आहे , याचाच प्रत्यय या दोन खेळाडूंमध्ये सुरू असलेल्या विश्व अजिंक्यपद बुद्धिबळ स्पर्धेच्या अकराव्या डावात पाहावयास मिळाले . हा डाव बरोबरीत सुटल्यामुळे दोन्ही खेळाडूंचे प्रत्येकी साडेपाच गुण झाले आहेत . साहजिकच सोमवारी होणाऱ्या बाराव्या डावाबाबत कमालीची उत्कंठा निर्माण झाली आहे . या लढतीमधील दहाव्या डावात पांढऱ्या मोहरांच्या साहाय्याने खेळताना फायदा घेत कार्लसन याने विजय मिळविला व ५ - ५ अशी बरोबरी केली होती . बारा डावांच्या या लढतीमधील अंतिम डाव सोमवारी होणार आहे . या डावातही कार्लसन याला पांढऱ्या मोहरांनी खेळण्याचा लाभ मिळणार आहे . हा डाव बरोबरीत सुटला तर टायब्रेकर डावांचा उपयोग करण्यात येईल . हे डाव बुधवारी खेळविले जातील . कर्याकिन याला अकराव्या डावात पांढऱ्या मोहरांनी खेळण्याचा अपेक्षेइतका लाभ घेता आला नाही . त्याने राजाच्या पुढील प्याद्याने सुरुवात केली . त्याने या लढतीमधील अगोदरच्या तीन डावांमध्ये तशीच सुरुवात केली होती . कार्लसनसाठी ही नवीन सुरुवात नव्हती . कर्याकिन याने चौथ्या चालीस कॅसिलग केले , तर कार्लसन याने आठव्या चालीस कॅसलिंग करीत राजा सुरक्षित केला . त्यानंतर दोन्ही खेळाडूंनी आक्रमणासाठी चांगली व्यूहरचना करण्याचा प्रयत्न केला . त्यांनी एकमेकांचे दोन्ही घोडे तसेच पांढऱ्या घरातील उंटही घेतला . कर्याकिन याने राजाच्या बाजूने आक्रमणासाठी प्रयत्न केले . त्या वेळी कार्लसन याने वजिराच्या बाजूने प्रत्युत्तर देण्यावर भर दिला . कर्याकिन याला अपेक्षेइतके खेळावर नियंत्रण मिळविता आले नाही . सतराव्या चालीस दोन्ही खेळाडूंकडे वजिर , दोन हत्ती , एक उंट तसेच आठही प्यादी अशी स्थिती होती . त्यानंतर दोन्ही खेळाडूंनी एकमेकांचा दुसरा उंट व एक हत्ती घेतला . कार्लसन याने आपले प्यादे शेवटच्या घरापर्यंत नेण्याचा प्रयत्न करीत कर्याकिन याच्यावर दडपण आणले . तथापि , कर्याकिन हा बचाव तंत्राबाबत माहीर असल्यामुळे त्याने कार्लसन याच्या राजास शह देण्यावर भर दिला . हा शह वाचवायचा तर शेवटून दुसऱ्या घरात गेलेले प्यादे गमवावे लागणार व पुन्हा डावात समान स्थिती होणार असे लक्षात येताच कार्लसन याने बरोबरी स्वीकारली . कर्याकिन याची दोन प्यादी एकाच रांगेत असल्यामुळे कर्याकिन याला त्याचा फायदा मिळणार नव्हता . त्यामुळेच त्याने बरोबरीचा प्रस्ताव तत्परतेने मान्य केला .


अक्षय कुमारने आपल्या आगामी सिनेमा ‘टॉयलेट एक प्रेम कथा’चा एक व्हिडिओ सोशल मीडियावर शेअर केला . हा व्हिडिओ शेअर करताना त्याने लिहिले की , ‘टॉयलेट सिनेमाच्या सगळ्या टीमला भेटा . चित्रीकरणादरम्यानचे काही मजेशीर क्षण तुमच्यासोबत शेअर करत आहे . ’ या व्हिडिओत अक्की दिव्येंदु शर्मा आणि भूमी पेडणेकरसोबत निवांत गप्पा मारताना दिसत आहे . दिव्येंदुबद्दल बोलताना अक्षय मस्करीमध्ये म्हणाला की , ‘आम्हाला सिनेमासाठी एका स्थानिक कलाकाराची गरज होती . दिव्येंदु हा याच शहरातील आहे . ’ नुकतेच हा सिनेमा लीक झाला त्याबद्दल बोलताना अक्षय म्हणाला की , ‘पायरसीविरोधातील ही लढाई फार महत्त्वाची आहे . आमचा टॉयलेट एक प्रेम कथा हा सिनेमा लीक झाला आहे . त्याचा तपास सध्या गुन्हे शाखेद्वारे केला जात आहे . मी माझ्या मित्रांना , सह - कलाकारांना , चाहत्यांना आणि प्रेक्षकांनी पायरसी सिनेमा पाहू नये . तुमच्या सर्वांच्या पाठिंब्यासाठी धन्यवाद . ’ नृत्यदिग्दर्शक रेमो डिसोजाने ‘इंडियन एक्स्प्रेस डॉट कॉम’ला माहिती देत हा सिनेमा ऑनलाइन लीक झाल्याच्या बातमीला दुजोरा दिला . रेमोने सांगितले की , ‘मी एका व्यक्तीला भेटलो ज्याने मला त्याच्याकडे ‘टॉयलेट एक प्रेम कथा’ हा संपूर्ण सिनेमा पेन ड्राइव्हमध्ये असल्याचे सांगितले . सुरुवातीला मला तो मस्करी करतोय असे वाटले . पण नंतर त्याने पेन ड्राइव्हमधील तो सिनेमा दाखवला तेव्हा मला त्याचे गांभीर्य कळले . ’ रेमोने तो पेन ड्राइव्ह स्वतःकडे घेतला . …म्हणून रिचा शिकतेय मराठीची बाराखडी तो स्वतः एक दिग्दर्शक असल्यामुळे पायरसी ही किती गंभीर बाब आहे हे त्याला चांगलेच माहित होते . त्याने यासंदर्भात सांगण्यासाठी अक्षय कुमारला फोन केला . पण सध्या तो त्याचा आगामी सिनेमा ‘गोल्ड’च्या चित्रीकरणासाठी लंडनमध्ये असल्यामुळे त्यांची भेट होऊ शकली नाही . रेमोने तो पेन ड्राइव्ह सिनेमाच्या टीमकडे सुपूर्त केला .


बॉलीवूडमध्ये संजय लीला भन्साळी यांचे मोठे नाव आहे . ऐतिहासिक चित्रपट बनविण्यात त्यांचे नाव आघाडीवर घेतले जाते . त्यांच्या चित्रपटातून जणू इतिहासच पुन्हा जिवंत होतो असे म्हणतात . पण , काल याच दिग्दर्शकाला मारहाण करण्यात आली . भन्साळींच्या आगामी ‘पद्मावती’ या चित्रपटाचे जयपूर येथे चित्रीकरण सुरु असताना राजपूत करणी सेनेकडून सेटवर तोडफोड करण्यात आली . या घटनेविरोधात सर्वच स्तरातून संतप्त प्रतिक्रिया येण्यास सुरुवात झाली आहे . बॉलीवूडकरही या विरोधात एकत्र आले आहे . आपल्या इथे अशा घटना घडत असतील , तर अशा लोकशाहीचा काय उपयोग ? असा सूर बॉलीवूडने लावला आहे . मराठी चित्रपटसृष्टीतील दिग्दर्शकांनीही संजय लीला भन्साळी यांना पाठिंबा देत लोकसत्ता ऑनलाईनकडे त्यांचे मत व्यक्त केले . चंद्रकांत कुलकर्णी सगळीकडेच आता प्रकरण वाढत चाललं असून आता दहशतवादाचं वातावरण निर्माण झालं आहे . कलेच्या क्षेत्रात काम करणा - या माणसाला काही अभिव्यक्ती स्वातंत्र्य राहिलेलं नाही . कोणीही उठेल आणि कुठलीही माहिती न घेता काहीही करेल . म्हणजे गडकरींचा पुतळाही तोडून टाकेल , मारहाण करेल , उद्या आक्षेप घेईल , नाटकं बंद पाडतील , असं काहीतरी विचित्र वातावरण निर्माण झालं आहे . यात शासकीय यंत्रणेचा मोठं काम आहे . त्यांनी यात सहभाग घेऊन तातडीने निर्णय घेण्याची गरज आहे . नाहीतर हा एकप्रकारचा सांस्कृतिक दहशतवादच झाला . कशावरच काही करायचं नाही . त्यांना काही संदर्भ माहित होते किंवा त्यांनी वेगळी माहिती होती का ? चित्रिकरण चालू आहे असं ही नाही की चित्रपट पूर्ण झालायं आणि त्यात आक्षेपार्ह आहे किंवा त्यांच्या हातात स्क्रिप्ट लागलीय त्यात आक्षेपार्ह आहे . याला आपण गुंडशाहीच म्हणायला हवी . आमच्या मनात आलं आम्ही थांबवणार . कलाक्षेत्रातील लोकांनी याचा निषेध करायलाच हवा . पण , लोकांनीही याविरुद्ध एकजूट व्हायला हवे . तसेच , शासनाने यावर काहीतरी ठोस पावलं उचलायला हवी . स्वप्ना वाघमारे जे काही घडलंय त्याला मला प्रचंड राग आला आहे . तुम्हाला स्क्रिप्ट किंवा सीन्स काय आहेत , याची माहिती आहे का ? त्यांच्या बाकीच्या क्रूलाही पुढचा स्क्रिनप्ले काय आहे याची माहिती नसेल . कोणत्या अधिकाराने तुम्ही तेथे जाऊन मारहाण करताय . तुम्हाला काही पटत नसेल तर तुम्ही ते सांगा . तुम्हाला व्यक्त होण्याचा अधिकार आहे . तुमच्याकडे माध्यमं आणि न्यायालय आहे . एखादा नट एखाद्या फोटोग्राफरवर हात उगारतो , तेव्हा तुम्ही जगभर बोंबा मारता . त्याला शिक्षा झाली पाहिजे . आज आमच्या एका प्रख्यात दिग्दर्शकावर हात उगारला जातोय तर त्याविरोधात कारवाई नको का करायला . यावर पोलिसांनी कारवाई करायला हवी . मी जर एखादा विनोदी चित्रपट बनवतेय , त्यात तुम्हाला एखादी गोष्ट पटली नाही . तर तुम्ही मला सांगा , फोन करा , टीका करा किंवा माझ्यावर केस करा… . पण तुम्ही मला येऊन मारू नाही शकत . कलात्मक अभिव्यक्तिवर घाला घालणं म्हणजे तुम्ही लोकशाहीवरच आक्रमण केलं आहे . सतीश राजवाडे आपल्या देशात अजूनही अभिव्यक्ती स्वातंत्र्य आहे . एखादा दिग्दर्शक किंवा लेखक इतिहासाच्या घटनेवर किंवा महत्त्वाच्या पात्रांवर काही कलाकृती करण्याचा प्रयत्न करत असेल . तेव्हा जो पर्यंत त्याचं काम पूर्ण होत नाही तोपर्यंत अशा घटना घडणं डिस्टर्बिंग आहे . मला जर ती कलाकृती बनल्यानंतर काही आक्षेप किंवा शंका असतील आणि तुमच्या लक्षात येतं की हे बरोबर किंवा चुकीच्या पद्धतीने दाखविण्यात आलं आहे . तेव्हा तुम्ही प्रतिक्रिया देणं किंवा व्यक्त होण बरोबर आहे . तसेच , आपल्याकडे एक सेन्सॉर बोर्ड आहे . जो बरोबर आणि चूक हे निर्णय व्यवस्थित घेऊ शकतो . त्याच्या आधीच आपण कायदा हातात घेऊन अशा गोष्टी करणार असू तर अभिव्यक्ती स्वातंत्र्यावर मर्यादा आल्यासारखं होतं . मला असं वाटतं की , खरोखर त्या चित्रपटामध्ये आक्षेपार्ह आहे का , हे संपूर्ण चित्रपट झाल्यानंतर , बघितल्यानंतर अशा रिअॅक्शन आल्या असत्या तर समजू शकलो असतो की काही घटकांना ते पटत नाही . जे अगदीच असू शकतं . कारण इतिहास म्हटल्यानंतर काही व्यक्तिंबद्दल लोकांचे काही विचार असू शकतात . त्यामुळे चित्रपट बनल्यानतंर त्यांच्या प्रतिक्रिया येणं यात मला काही चुकीचं वाटत नाही . पण चित्रपट पूर्ण होण्याआधीच शूटींग सुरु असताना असं काही केलं तर प्रत्येक गोष्टीवर संशय येऊ लागतो . नक्की आम्हाला काही स्वांतत्र्य आहे का ? आपल्याकडे एक सेन्सॉर बॉडी असताना लोक जर न्यायव्यवस्था हातात घेणार असतील तर ते चुकीचं आहे . गजेंद्र अहिरे आपल्याकडे सेन्सॉर बोर्ड असताना अशा संघटनांचे सेन्सॉर बोर्ड कशाला हवयं आपल्याला . दुसरं म्हणजे इतिहासाचं काय केलंय हे तुम्हाला चित्रपट पाहिल्याशिवाय कसे कळेल . तुम्ही आधीच अशा प्रकारे व्यक्त कसे होऊ शकता . मारहाण करणे हा काही यावरील मार्ग नाही . तुम्ही संजय लीला भन्साळींना फोन करू शकता , त्यांच्याशी चर्चा करु शकता . आणि एखाद्या राजकीय संघटनेला चित्रपटाची स्क्रिप्टच का दाखवावी ? हा ज्याच्या त्याच्या अभिव्यक्ती स्वातंत्र्याचा प्रश्न आहे . ही लोकं आहेत तरी कोण ? कुठलीही संघटना येते आणि तोडफोड , मारहाण करते याला काय अर्थ आहे . या सर्व गोष्टींना माझा पूर्णपणे निषेध आहे . शब्दांकन - चैताली गुरव , chaitali . gurav @ indianexpress . com


" कॉकटेल ' चित्रपटातली साधी - सोज्वळ मीरा आणि " हॅप्पी भाग जाएगी ' मधली हॅपी गो लकी गर्ल " हॅपी ' च्या भूमिकेतली अभिनेत्री डायना पेंटी प्रेक्षकांच्या चांगलीच लक्षात राहिलीय . आता ती एका नव्या ढंगात रूपेरी पडद्यावर झळकतेय . चक्क लष्करी अधिकाऱ्याच्या भूमिकेत ती दिसणार आहे . " परमाणू : द स्टोरी ऑफ पोखरण ' असं सिनेमाचं नाव असून डायना त्याबाबत फारच एक्सायटेड आहे . चित्रपटाचा फर्स्ट लूक तिने ट्विटरवर नुकताच शेअर केलाय . सैन्याच्या वर्दीत असलेली डायना डॅशिंग दिसत असून तिने फारसा मेकअप केलेला नसल्याचे जाणवतं . " परमाणू . . . ' तील पहिला लूक शेअर करण्यासाठी मी खूपच उत्सुक आहे , असं ट्विटही तिने केलंय . " परमाणू ' चित्रपट 8 डिसेंबरला झळकेल . त्याची पटकथा साइविन क्वेडरस आणि संयुक्ता चावला शेख यांच्या लेखणीतून साकारली आहे . चित्रपटात अभिनेता जॉन अब्राहम कोणत्या भूमिकेत दिसणार आहे , हे गुलदस्त्यात आहे .


जवळपास २० वर्षांपूर्वी करण्यात आलेल्या काळवीट शिकार प्रकरणी अभिनेता सलमान खानला जोधपूर न्यायालयाने गुरुवारी दोषी ठरवलं . सलमानच्या विरोधात निर्णय देत त्याला पाच वर्षे कारावासाची शिक्षाही सुनावण्यात आली . या प्रकरणात अभिनेत्री सोनाली बेंद्रे , तब्बू , नीलम आणि अभिनेता सैफ अली खान या सर्वांवरही काही आरोप करण्यात आले होते . पण , गुरुवारी न्यायालयाने त्यांची या प्रकरणातून निर्दोष मुक्तता केली . मात्र , या प्रकरणात दोन अभिनेत्रीसुद्धा दोषी आहेत , असा दावा प्रत्यक्षदर्शीने केला आहे . ‘सीएनएन न्यूज १८’ने दिलेल्या वृत्तानुसार , तब्बू आणि सोनाली बेंद्रे या दोघींनी सलमानला काळवीट शिकारीसाठी प्रवृत्त केलं असं प्रत्यक्षदर्शीचं म्हणणं आहे . ‘मला बंदुकीच्या गोळीचा आवाज आला आणि काळवीटांना पळताना मी पाहिलं . सलमानने बंदुकीचा चाप ओढला . सोनाली बेंद्रे आणि तब्बूने त्याला म्हटलं की , जर तू इतक्या लांब आलाच आहेस तर आता शिकारी कर , ’ असं त्या प्रत्यक्षदर्शीने म्हटलं . वाचा : ‘या’ एक्सपर्ट रिपोर्टमुळे सलमान गेला गजाआड न्यायालयाच्या म्हणण्यानुसार नीलम , सोनाली , तब्बू आणि सैफ यांच्याविरोधात कोणतेच पुरावे उपलब्ध नाहीत . बचाव पक्षाचे वकील श्रीकांत शिवाडे यांनी न्यायालयासमोर मांडलेल्या काही गोष्टींनुसार हे चार कलाकार आणि पाचवा आरोपी दुष्यंत सिंह यांचा शिकारीमध्ये सहभाग असल्याविषयीचा कोणताही पुरावा प्रत्यक्षदर्शी आणि तक्रारकर्ता पूनमचंद बिष्णोई देऊ शकले नाहीत . त्यामुळे या अभिनेत्रींवर कोणताही आरोप सिद्ध झाले नसल्याचं म्हटलं जात आहे .


दक्षिण आफ्रिका दौऱ्यात विशेषकरुन कसोटी सामन्यांमध्ये जसप्रीत बुमराहने आपल्या गोलंदाजीने सर्वांनाच प्रभावित केलं . वन - डे क्रिकेटपाठोपाठ कसोटी क्रिकेटमध्येही बुमराहने ज्या पद्धतीने गोलंदाजी केली त्याचं कौतुक होणं गरजेचं असल्याचं निवड समितीचे प्रमुख एम . एस . के . प्रसाद यांनी म्हटलंय . मात्र याचवेळी बुमराहवर कोणताही ताण येणार नाही याची काळजी घेणंही आम्हाला तितकच गरजेचं वाटत असल्याचंही प्रसाद यांनी स्पष्ट केलं . दक्षिण आफ्रिका दौऱ्यात कसोटी , वन - डे आणि टी - २० सामन्यांमध्ये मिळून बुमराहने १६२ . १ षटकं गोलंदाजी केली . यातली ११२ . १ षटकं ही ३ कसोटी सामन्यांच्या मालिकेत बुमराहकडून टाकण्यात आली आहेत . त्याची ही कामगिरी आणि शाररिक कणखरता खरंच थक्क करणारी असल्याचं प्रसाद म्हणाले . मात्र येत्या वर्षात भारताचे परदेश दौरे आणि आयपीएलचा विचार केला असता बुमराहवर ताण तर येत नाही ना ही गोष्टही लक्षात घ्यावी लागेलं असं प्रसाद म्हणाले . बुमराहच्या गोलंदाजीची शैली ही थोड्या वेगळ्या धाटणीची आहे . त्यात बुमराहचे यॉर्कर चेंडू खेळताना आजही भल्याभल्या फलंदाजांची भंबेरी उडताना आपण मैदानावर पाहिलेलं आहे . त्यामुळे आयपीएलनंतर महत्वाच्या स्पर्धांमध्ये त्याला जास्तीत जास्त संधी मिळणार असल्याचे संकेत प्रसाद यांनी दिले आहेत . अवश्य वाचा – देवधर चषकातून रविचंद्रन आश्विनची माघार , महाराष्ट्राच्या अंकित बावनेकडे भारत ‘अ’ संघाचं नेतृत्व


काही दिवसांपूर्वीच प्रदर्शित झालेल्या ‘ऑक्टोबर’ या चित्रपटाने समीक्षक आणि प्रेक्षकांचा चांगला प्रतिसाद मिळवला आहे . एका वेगळ्याच कथानकाला न्याय देणाऱ्या या चित्रपटामध्ये अभिनेता वरुण धवन आणि बनिता संधू यांच्या महत्त्वाच्या भूमिका आहेत . ‘ऑक्टोबर’च्या निमित्ताने या दोघांच्याही अभिनयाचीसुद्धा बरीच प्रशंसा करण्यात येत आहे . पण , ऐन एप्रिल महिन्यात प्रदर्शित झालेल्या या चित्रपटाच्या वाटेत एक अडचणही आली आहे . हेमल त्रिवेदी या दिग्दर्शिकेने ऑक्टोबर हा चित्रपट पूर्णपणे ‘आरती - द अननोन लव्हस्टोरी’ या चित्रपटाची कॉपी करुन साकारण्यात आल्याचा आरोप लावला आहे . हेमल यांनी त्याच्या फेसबुक अकाऊंटवरुन एक पोस्ट लिहित ही गोष्ट सर्वांच्याच लक्षात आणून दिली . ज्या माध्यमातून त्यांनी शूजित सरकारवर काही गंभीर आरोप केले आहेत . ‘सरकार यांनी फक्त चित्रपटाचं कथानक जसंच्या तसं वापरलं नाही , तर त्यांनी मूळ चित्रपटातून काही दृश्यांचीही अगदी हुबेहूब पुनरावृत्ती केली आहे . शूजितने आरती मेने यांचा मराठी चित्रपट ‘आरती - द अननोन लव्हस्टोरी’ हा मराठी चित्रपट चोरून ‘ऑक्टोबर’ साकारला आहे . सारिकाच्या भावाच्या खऱ्या आयुष्यातील कथेपासूनच आरती… साकारण्यात आला होता . ’ , असं म्हणत या पोस्टमधून काही महत्त्वाचे खुलासे करण्याच आले आहेत . ‘ऑक्टोबर’ साकारण्यापूर्वी कधीही त्याच्या कॉपीराइट्सविषयी मराठी चित्रपटांशी संलग्न व्यक्तींशी बोलणं झालं नसल्याचं स्पष्ट करत सारिका मेने यांच्याशीही कोणीच कधी संपर्क साधण्याचा प्रयत्नही केला नव्हता , असंही या पोस्चमधून म्हटलं गेलं आहे . वाचा : मित्राच्या ‘त्या’ एका वाक्यामुळे सचिन मुंबईच्या रस्त्यावर खेळला क्रिकेट दरम्यान , सारिका मेनेने ‘ऑक्टोबर’च्या निर्मात्यांविरोधात विलेपार्ले पोलीस स्टेशनमध्ये तक्रार दाखल केली आहे . तसंच मराठी चित्रपट निर्माते , दिग्दर्शकांचं प्रतिनिधित्व करणाऱ्या अखिल भारतीय मराठी चित्रपट महामंडळ , इंडियन मोशन पिक्चर्स प्रोड्यूसर असोसिएशन आणि स्क्रीन रायटर्स असोसिएशनकडेही याविषयीची तक्रार केली आहे . पण , ऑक्टोबरच्या निर्मात्यांनी हे सर्व आरोप फेटाळले आहे . आपण ‘आरती…’ या चित्रपटाबद्दल आपण फारसं ऐकलं नसल्याचंही या चित्रपटाच्या टीमकडून सांगण्यात आलं आहे . किंबहुना हे सर्व प्रकरण पाहता रायझिंग सन पिक्चर्सकडून एक परिपत्रकच जारी करण्यात आलं आहे . तेव्हा आता या प्रकरणाला पुढे काय वळण मिळणार याकडे कलाविश्वाचं लक्ष लागून राहिलं आहे .


पाटणा पायरेट्सचा विक्रमवीर प्रदीप नरवालला हंगामात ३५ विविध पुरस्कार प्रो कबड्डी लीगच्या प्रदीर्घ हंगामात यंदा हॅट्ट्रिक साजरी करणाऱ्या पाटणा पायरेट्सच्या प्रदीप नरवालने आपल्या तेजस्वी कामगिरीने छाप पाडली आहे . २६ सामन्यांत विक्रमी ३६९ गुण मिळवणाऱ्या या प्रो कबड्डीच्या किमयागाराने पाचव्या हंगामात एकंदर ३५ विविध पुरस्कारांवर नाव कोरले आहे . प्रो कबड्डीच्या लिलावातील रकमेसह त्याने यंदा एकूण ८१ लाख ७५ हजार रुपयांची कमाई करीत क्रीडाक्षेत्राचे लक्ष वेधून घेतले आहे . पाटणा पायरेट्सने या वर्षी सलग तिसऱ्यांदा आपली प्रो कबड्डीवरील मक्तेदारी सिद्ध केली . या त्यांच्या यशात प्रदीपचा सिंहाचा वाटा आहे . त्याने संघाच्या २६ सामन्यांमध्ये प्रतिनिधित्व केले . पाटण्याने संपूर्ण स्पध्रेत एकंदर १०५० चढायांचे गुण मिळवले . यात जवळपास एकतृतीयांशहून अधिक वाटा हा एकटय़ा प्रदीपचा आहे . पाटण्याला अनेक अशक्यप्राय विजय मिळवून देणाऱ्या प्रदीपने या स्पध्रेत २६ वेळा अव्वल चढाया केल्या . यापैकी हरयाणा स्टीलर्सविरुद्धच्या ‘एलिमिनेटर्स - २’ सामन्यात प्रदीपने एका सामन्यात सर्वाधिक गुण आणि प्रतिस्पर्धी संघाचे सहा खेळाडू बाद करण्याची किमया साधली होती . प्रदीपला नेतृत्वाची धुरा सोपवून पाटणा पायरेट्सने आपल्या संघात कायम ठेवल्यामुळे लिलावाच्या नियमानुसार त्याला फक्त ५५ लाख रुपये मानधनापर्यंतच उंची गाठता आली . कारण संघात कायम ठेवलेल्या खेळाडूचे मानधन लिलावातून मिळवलेल्या सर्वाधिक रकमेच्या खेळाडूपेक्षा १० टक्के अधिक असणार होते . पाटण्याने बचावपटू जयदीपसाठी ५० लाख रुपये मोजले आणि लिलावातील अर्थकारण मर्यादित ठेवले . त्यामुळे त्यांना प्रदीपला कायमही ठेवता आले आणि फारसा महागातही तो पडला नाही . गुजरात फॉच्र्युन जायंट्सविरुद्धच्या अंतिम सामन्यात प्रदीपने सामन्यातील परिपूर्ण चढाईपटू , अव्वल चढाया गाजवणारा , सामन्यातील कलाटणीचा क्षण आणि विजयी संघाचा सर्वोत्तम खेळाडू असे चारही पुरस्कार पटकावले . याचप्रमाणे स्पध्रेतील मौल्यवान खेळाडूचा १५ लाखांच्या किताबावरही नाव कोरले . ंप्रो कबड्डीचा यंदाचा हंगाम पाटणा पायरेट्ससाठी संस्मरणीय ठरला . माझा अप्रतिम फॉर्म संघाच्या यशासाठी पूरक ठरला , याचा मला अतिशय आनंद होतो आहे . वर्चस्वपूर्ण सांघिक कामगिरीमुळे पाटण्याला पुन्हा एकदा विजेतेपदाला गवसणी घालता आली . याशिवाय मिळालेले वैयक्तिक पुरस्कार हे नेहमीच मला प्रेरणादायी ठरतात . आपण योग्य वाटेवर आहोत , याची खात्री देतात . पाटण्याच्या कामगिरीमुळे तरुणवर्गाला या खेळाविषयीचे आकर्षण अधिकाधिक वाढेल , अशी आशा आहे . - प्रदीप नरवाल , पाटणा पायरेट्सचा कर्णधार


अभिनेता सलमान खान आणि शाहरुख खान यांच्यामध्ये असलेले मतभेद आता पूर्णपणे नाहीसे झाले आहेत . गेल्या बऱ्याच वर्षांपासून या दोन्ही खान अभिनेत्यांमध्ये काही कारणांवरुन बिनसले होते . पण , आता मात्र या दोघांच्या नात्यामध्ये कोणत्याही प्रकारच्या रागाचा लवलेशही नाहीये . नुकतेच सोशल मीडियावर शाहरुख खान आणि सलमान खानचे पार्टी करतानाचे काही फोटो व्हायरल झाल्यामुळे हे दोन्ही अभिनेते चर्चेत होते . या फोटोंची चर्चा थांबते ना थांबते , तोच सलमान खानने त्याच्या ट्विटर अकाऊंटवरुन शाहरुखच्या आगामी चित्रपटाच्या पोस्टरचा एक फोटो शेअर करत अनेकांचेच लक्ष वेधले आहे . सलमानच्या या ट्विटमुळे शाहरुखच्या आगामी चित्रपटाच्या प्रसिद्धीला हळूहळू सुरुवात होत आहे हे संकेतही मिळत आहेत . इम्तियाज अली दिग्दर्शित या चित्रपटाचे पोस्टर सलमान , आलिया , शाहरुखने शेअर केले . बॉलिवूडमधील या प्रसिद्ध कालकारांनी शाहरुख आणि अनुष्का यांच्या महत्त्वाच्या भूमिका असणाऱ्या या चित्रपटाचे पोस्टर त्यांच्या ट्विटर अकाऊंटद्वारे शेअर केले आहे . या फोटोसोबतच त्यांनी काही संदेशही लिहिले आहेत . ‘एसआरके चा चित्रपट येतोय . त्याची तारीख मी ठरवली आहे . टायटल तुम्ही ठरवा’ , असे ट्विट करत सलमानने शाहरुख आणि अनुष्काला शुभेच्छा दिल्या आहेत . त्यामागोमाग लगेचच आलिया भट्टनेही ‘ऑगस्ट महिना फारच दूर आहे…शाहरुख आणि अनुष्का , मी तुमच्यासाठी ही तारीख राखून ठेवली आहे , पण इम्तियाज चित्रपटाचे नाव तरी काय आहे ? ’ , असे म्हणत ट्विटरद्वारे तिची उत्सुकता व्यक्त केली . शाहरुख खाननेही आलिया आणि सलनमानचे आभार मानणारे ट्विट केले . हा फोटो या कलाकारांच्या ट्विटर अकाऊंटवरुन ट्विट होताच सोशल मीडियावर चित्रपटाचे नाव ओळखण्यासाठी अनेकांनीच आपली बुद्धी चाळवायला सुरुवात केली . हा फर्स्ट लूक ( पोस्टर ) शाहरुख आणि अनुष्काच्या महत्त्वाच्या भूमिका असणाऱ्या ‘द रिंग’ या चित्रपटाचा असल्याचे म्हटले जात आहे . गेल्या काही महिन्यांपासून शाहरुख आणि अनुष्काच्या या चित्रपटाबद्दलच्या विविध चर्चा रंगत आहेत . अनुष्कानेही यातापर्यंत या चित्रपटाच्या चित्रीकरणाबाबतची काही माहिती आणि मजेशीर व्हिडिओ तिच्या सोशल मीडिया अकाऊंटद्वारे शेअर केल्या आहेत . पेराग्वे , अॅम्सटरडॅम , बुडापेस्ट अशा विविध ठिकाणी चित्रीत झालेल्या या चित्रपटामध्ये युरोपची सफरही प्रेक्षकांना घडणार आहे . त्यामुळे या आगामी चित्रपटाबद्दल आता प्रेक्षकांनीसुद्धा विविध तर्क लावायला सुरुवात केली आहे . शाहरुख आणि अनुष्काने याआधीही ‘रब ने बना दी जोडी’ , ‘जब तक है जान’ या चित्रपटांमध्येही काम केले आहे . त्यामुळे किंग खान आणि अनुष्काची केमिस्ट्री या चित्रपटातूनही पाहता येणार आहे असे म्हटले जातेय . दरम्यान , सध्या अभिनेता शाहरुख खानवर त्याच्या नुकत्याच प्रदर्शित झालेल्या ‘डिअर जिंदगी’ या चित्रपटामुळे कौतुकाचा वर्षाव होत आहे . या चित्रपटामध्ये त्याने साकारलेली भूमिका प्रेक्षक आणि समीक्षकांनीही पसंत केली आहे . त्यामुळे या नव्या चित्रपटातून किंग खान कोणती नवी भूमिका साकारणार हे पाहणे औत्सुक्याचे ठरणार आहे .


करिना कपूर लॅक्मेची ब्रॅण्ड ऍम्बॅसिडर आहे , हे सगळ्यांनाच माहित्येय . त्यामुले लॅक्मे फॅशन वीकमध्ये करिनाने रॅम्प वॉक केला नाही , हे शक्यच नाही . मग ती अगदी प्रेग्नंट असताना असो किंवा तिने एका मुलाला नुकताच जन्म दिलेला असो . करिना म्हणते , काम हे तिचं पॅशन आहे . त्यामुळे ती कधी थांबलीच नाही . सहा दिवस चालणाऱ्या लॅक्मे फॅशन वीकची धामधूम काल संपली . हा फॅशन वीक अनिता डोंगरे या प्रसिद्ध डिझायनरच्या " लिक्विड गोल्ड ' ही थीम घेऊन बांद्रा फोर्ट येथे पार पडला . लॅक्मेच्या " अर्गन ऑईल लीप कलर ' या नवीन प्रॉडक्टशी साधर्म्य साधण्यासाठी ही थीम ठेवली होती . या फिनालेमध्ये करिना कपूरने शो स्टॉपर म्हणून रॅम्प वॉक केला . या वेळी तिने गोल्डन शेड असलेला पांढऱ्या रंगाचा पेहराव केला होता . नुकतीच आई झालेल्या करिनाच्या चेहऱ्यावरचे तेज या गोल्डन थीममुळे आणखीनच लखलखत होते . मागच्या वर्षी करिनाने गरोदर असताना सब्यासाची मुखर्जी या डिझायनरसाठी रॅम्प वॉक केला होता . करिना या वेळी म्हणाली , " मी एका मुलाला जन्म देऊन फक्त 46 दिवस झालेत आणि परत काम करताना खूप आनंद वाटतोय आणि खूप छान वाटतंय . कारण मी मला जे आवडतं तेच करते . काम करणं माझ्या रक्तात आहे . माझ्यापासून ते काहीही झालं तरी वेगळं होऊ शकत नाही . ' ( छायाचित्र सौजन्य : लॅक्मे फॅशन वीक इन्स्टाग्राम )


रिलायन्स समुहाचे अध्यक्ष मुकेश अंबानी यांनी मोबाइल ग्राहकांवर सवलतींचा वर्षाव करत जिओ ४ जी सेवा बाजारात आणली . जिओ ४ जीमुळे एअरटेल , व्होडाफोन , आयडिया यांसारख्या प्रस्थापित कंपन्यांचे धाबे दणाणले . सातत्याने दिल्या जाणाऱ्या सवलतींमुळे या कंपन्यांना कोट्यावधींचे नुकसान सहन करावे लागत आहे . त्यानंतर कंपनीने आपला स्वस्तातील मोबाईल लाँच करत मोबाईल मार्केटमध्येही दाणादाण उडवून दिली होती . आता पुन्हा एकदा रिलायन्स जिओ आणखीन एक धक्का देण्याच्या तयारीत आहे . ब्रॉडबँड सेवा आणत कंपनी पुन्हा एकदा इंटरनेटच्या बाजारात धुमाकूळ घालणार आहे . या प्लॅनबाबत मागच्या काही दिवसांपासून बरीच चर्चा होती मात्र अखेर त्याच्या लाँचिंगची तारीख जाहीर होणार आहे . ५ जुलै रोजी होणाऱ्या कंपनीच्या एका मिटींगमध्ये याबाबतचा खुलासा होईल असं कंपनीच्या एका अधिकाऱ्यांनी सांगितलं आहे . त्यामुळे कदाचित या दिवशी हा ब्रॉडबँड लाँच होण्याची शक्यता वर्तविण्यात येत आहे . वेगवान इंटरनेट सेवा ही आज सर्वांचीच मुलभुत गरज आहे . आणि हीच गरज हेरुन जिओने आता ब्रॉडबॅण्ड इंटरनेट क्षेत्रातही येण्याचा निर्णय घेतला आहे . याअंतर्गत कंपनी आपल्या ग्राहकांना अतिशय चांगल्या अशा कॉम्बो ऑफर देणार आहे . याचा स्पीड १०० mbps असेल असेही सांगितले जात आहे . तसेच यामध्ये ग्राहकांना मोफत डेटाही देण्यात येईल . या प्लॅनची किंमत १ , ००० ते १ , ५०० रुपये असण्याची शक्यता आहे . या प्लॅनमध्ये ग्राहकांना अनलिमिटेड व्हिडियो आणि व्हॉईस कॉलिंगची सुविधा देण्यात येईल . हा प्लॅन कंपनीच्या मोबाईल प्लॅनप्रमाणेच असेल असे सांगण्यात आले आहे . या प्लॅनसाठी रिलायन्स जिओ मागच्या काही दिवसांपासून ठराविक शहरांत पायलट प्रोजेक्टवर काम करत आहे . सध्या एअरटेल कंपनी सर्वात स्वस्त ब्रॉडबॅण्ड सेवा देत आहे . दिल्लीत त्यांचे १०९९ रु . ते १२९९ रु . दरम्यान ब्रॉडबॅण्ड सेवा उपलब्ध आहे . यात ते १०० MBPSच्या वेगाने प्रती महिना २५० GB डेटा देतात . शिवाय त्यात आता आणखीन १००० GB 4G डेटा वाढवण्यात आला आहे . जर रिलायन्स जिओने १००० रुपयांच्या आत ब्रॉडबॅण्ड सेवा उपलब्ध केली तर या क्षेत्रात असलेल्या इतर कंपन्यांना पुन्हा एकदा कोट्यावधींचे नुकसान होणार आहे .


ध्यानधारणा व प्राणायामासारख्या श्वासपद्धतीमुळे मेंदूची शक्ती वाढते , त्यामुळे कुठल्याही कामावर लक्ष केंद्रित करण्याची क्षमता वाढते , असा दावा अभ्यासात करण्यात आला आहे . डब्लिनच्या ट्रिनिटी कॉलेजच्या संशोधकांनी म्हटले आहे , की श्वसन व लक्ष केंद्रित करणे या दोन गोष्टींचा संबंध प्रथमच जोडण्यात आला आहे . जर्नल सायकोफिजिऑलॉजीमध्ये प्रसिद्ध झालेल्या संशोधनात म्हटले आहे , की ध्यानधारणा व प्राणायामामुळे मेंदूतील रासायनिक संदेशवाहक असलेल्या नोराड्रेनलाइन या रसायनाची पातळी वाढते . जेव्हा आपल्या मनात कुतूहल असते , आपण एखाद्या गोष्टीवर लक्ष केंद्रित करतो किंवा भावना उद्दीपित होतात तेव्हा या रसायनाची निर्मिती होत असते . त्यामुळे मेंदूत नवीन जोडण्या तयार होतात . योगी व बौद्ध आध्यात्मिक पद्धती यात श्वास हा महत्त्वाचा मानला जात असतो , असे ग्लोबल ब्रेन हेल्थ इन्स्टिटय़ूटचे आयन रॉबर्टसन यांनी सांगितले . श्वासाकडे लक्ष देऊन व तो नियंत्रित करून आपण प्राणायाम करतो त्याचा मोठा फायदा शरीरातील बदल व भावना नियंत्रित करण्यास होतो . त्यातून ध्यानधारणा करणाऱ्या साधकास मोठा फायदा होतो . श्वासाशी निगडित योगसाधना व स्थिर मन यांचा मोठा संबंध आहे . त्यामुळे लक्ष केंद्रित करण्याची क्षमता खूप वाढते . संशोधकांच्या मते योगासनांची सुरुवात होऊन २५०० वर्षे झाली असून , त्याचा मनाच्या स्थिरतेवर चांगला परिणाम होतो असा दावा नेहमीच केला गेला , पण आम्ही तो प्रयोगात सिद्ध केला आहे , असे मायकेल मेलनचुक यांनी सांगितले .


कॉमेडियन कपिल शर्माच्या मागच्या अडचणी काही केल्या संपण्याचं नावच घेत नाहीयेत . सहकलाकारांसोबतचा वाद , तब्बेतीच्या अडचणी या सर्व गोष्टींतून कुठे कपिलचा शो टीआरपी रेटिंगमध्ये डोकं वर काढण्याचा प्रयत्न करत होता तोच पुन्हा एकदा त्याच्या वाट्याला आणखी एक अडचण आली आहे . नुकत्याच हाती आलेल्या माहितीनुसार ‘मुबारका’ या चित्रपटाच्या प्रसिद्धीसाठी कपिलच्या शोमध्ये गेलेल्या अभिनेता अनिल कपूर , अर्जुन कपूर , इलियाना डिक्रूज आणि अथिया शेट्टी या कलाकारांना कपिलने बराच वेळ ताटकळत ठेवलं होतं . त्यामुळे चित्रपटाचं प्रमोशन न करताच मुबारकाची टीम कपिल शर्माच्या सेटवरुन निघून गेली . कपिलची तब्येत ठीक नसल्याचं कारण देत या क्रायक्रमाचं चित्रीकरण थांबवण्यात आलं . तो काही वेळातच येईल असं सांगत या चित्रपटाच्या टीमला तब्बल चार तास वाट पाहायला लावली . त्यामुळे बराच वेळ ताटकळल्यानंतर ‘मुबारका’च्या संपूर्ण स्टारकास्टने चित्रपटाचं प्रमोशन न करताच परतण्याचा निर्णय घेतला . कपिल शर्मा शोसोबत संलग्न सूत्रांनी दिलेल्या माहितीनुसार ‘मुबारका’ या चित्रपटाच्या प्रसिद्धीसाठी अभिनेता अनिल कपूर , अर्जुन कपूर , इलियाना डिक्रूज आणि अथिया शेट्टी या कलाकारांनी हजेरी लावली होती . संध्याकाळी पाच वाजण्याच्या सुमारास या कार्यक्रमाचं चित्रीकरण सुरु होणार होतं . पण , तेव्हापर्यंत कपिल काही सेटवर पोहोचला नाही . त्यानंतर बऱ्याचदा त्याच्याशी संपर्क साधण्याचाही प्रयत्न करण्यात आला होता . त्याचवेळी हाती आलेल्या माहितीनुसार कपिलची तब्येत ठीक नसल्याचं चित्रपटाच्या टीमला सांगण्यात आलं . वाचा : … . म्हणून राजेश खन्ना यांनी बदलली होती त्यांच्या वरातीची वाट कपिलच्या तब्येतीचं कारण देत त्याच्या टीमने कार्यक्रमाच्या त्या भागाचं चित्रीकरण करण्याचा निर्णय घेतला , इतकच काय तर त्याने रात्री १० वाजेपर्यंत तो येण्याची वाटही पाहिली . पण , कपिल सेटवर न आल्यामुळे चित्रीकरण झालंच नाही . विनोदवीर कपिल शर्माच्या कार्यक्रमात सेलिब्रिटींना अशी वाट पाहात ताटकळत राहण्याची ही काही पहिलीच वेळ नाहीये . याआधीसुद्धा बऱ्याच कलाकारांना त्याने वाट पाहायला लावलं होतं .